Covid-19, A Thimi Tam Deuh Cu Thlopbulnak An Hnut Ruangah A Si – Chin Modern News\nMalaysia ram, ngandamnak lei Lutlai (Health General-director) a simi Datuk Dr. Noor Hisham Abdullah nih ramchung ah Covid-19 in a thimi hna a tam deuh cu ithlopbulnak tuah an hnut cang ruangah a si tiah a ti.\nCovid-19 zawtnak cu a sinh 5 (five stages) in then a si. Atu tiangah zawtnak ngei siin i a rak ipiahmi hna chungah hin a tam deuh cu zawtnak sinh 3nak an phan cangmi ngawt an si hna.\nCovid-19, sinh 1stnak ahcun symptoms timi zawtnak muihmai or hmelchunhnak a lang lai lo nain, positive an rak si. Cun a sinh 2ndnak ahcun zawtnak cu an chungah positive an si pinah muihmai (symptoms) zong in tlawmpal cu a lang pah cang.\nA sinh 3rdnak ahcun oxygen ngaingai cu pek an hau lo nain cuap phin zawtnak a simi muisam a hun iser i thawchuah an iharh cang.\nCun, a sinh 4thnak ahcun oxygen pek hrimhrim an hau cang. A sinh 5thnak ahcun ttha tein thaw an chuah khawh ti lo caah an chungah thli luhchuah khawhnak a simi kha hrolh piak an hau cang, tiah Datuk Dr. Noor Hisham Abdullah nih a ti.\nA sinh 4thnak a si cangmi mizaw hna cu an ngandamnak kha a chiatter tuk cang caah a sinh 5thnak phak a rang khun cang tiah a chim chap.\n“Tahchunhnak ah,” Covid-19 zawtnak a hnu bik thi a simi cu thawchauh aa harhnak hi a luan ciami nithum khan a rak si cang. Malaysia ram ah Covid-19 zawtnak a ngeimi zatuak in 60% cu tabligh thlacamnak in zawtnak aa chawnhmi an si. Ka kawl hna lai zawtnak kan chekter hna lai tiah Dr Noor Hisham nih a ti.


Paa | Radio Veritas Asia\nKum fatin khuacaan hoih in a chuakmi Paa(Mushroom) hi ei kan mang ttheu tawn. A thawt zong a thaw i zuar zongah aman a ttha ngai. Paa hi vawlei cungah phun (1000) a um ti a si. A cheu Paa ah hin sivai ttha lo aa tel caah ei sual ah cun harnak an tong i thih tiang a phan mi zong an um. 2016 kum lioah khan Kachin ramah sivai ngeimi Paa eisual ruangah sizung a kaimi chungin 35% an rak thi bal.\n2001 kum Kanpetlet ka um lio ah Mindat i innchungkhar pakhat hna cu Paa eisual ruangah chungkhar pa 7 lakah pa 5 an rak thi bal. kanmah chungkhar hrimhrim nih 2004 kum ah Paa kan rak eisual ve i kan chungkhar minung pa 5 bak, kan lung a mit, kan rak luak bal. Sayamah Sui Zing nih a rak kan thlop i kan dam tthan.\nZeitin dah Sivai a ngeimi Paa a sit i kan hngalh khawh lai\nRaan ttha ngaiin a rangmi Pa, Coffee muici in a chuakmi paa phun pawl, a senmi, Sen-eu deuh in a chuakmi paa a simi paoh, kut in hmaan tikah a hang sen a chuak, naam in kan riam/ten tikah nam chungah muici pakhatkhat aa nehmi (Tc: muici a dum tbk..) cu Sivai ngeimi paachia an si. Paa kha cite in kan nawn tikah a nak mi phun in muici pakhatkhat a chuak lai. Asilo le cite hangah ciah tikah a hang a nakmi/ muici a chiami phun khatkhat a chuak lai. Paa i a kung kha kutin hmaan tikah a dip (aphut) lai.\nA tthami Paa cu a hrual phun in, a ril deuh in a um awk a si. Paa a par le a kung pawl ahkhin aa thuatmi le a tuamtu a um lai. A kunghram le a par zongah a um kho.\nSivai a ngeimi Paa eisual tikah a langh ning\nLuak a chuak, an luak, thlan a chuak, an paw a fak, an si a vaan, mah hngal loin an um, Lu a fak ti bantukin phunhnih thum i cawh in intuar le thittum in thihnak tiang tonkhawh a si.\nPaa chungah sivai a tam/tlawm tuak khawh asilo. A mui zohnak zongin hngalh khawh asilo. Chumh chuannak le thil phun dangdang cawhpawlhnak in sivai thianhkhawh phun asilo.\nPaa kan ei tikah a cunglei bantukin a langh ahcun a lenglei sii-inn/khan ah thlop loin sii-inn phanh khawhtu i zuam ding a si. Caan sautuk a rauh ahcun pum chungah Cell tampi a hrawh i thih a fawi. Cucaah khuacaan hoih in a chuakmi Paa hna chungin sivai aa telmi kan ei sualnak hnga lo i ralring cio hna u sih.\nBiakilh; 26 July 2018, The Hakha Post chung i H. Vun Tin Kup (H.A) ttialmi rinhchanh in ttial tthan mi a si.\nTi A Har Ni Harnak ( Piahtana)


Breaking News ! Trump Nih Tangka Tam Tak Tak A Hman Cang. – Kawltu Team\nBreaking News ! Trump Nih Tangka Tam Tak Tak A Hman Cang.\nKum 2020 US President thimnak ah teitu cu nihin tiang zongah thanh khawh asi rihlo. A ruang cu vote result lung tlinlo ruangah state ah vote rel tthan nak an tuah ii a dang zongah rel ttthan ding in an tuahmi a tlamtling ah asi. A tutiang ah a tlamtling cangmi zong a um ii tlamtling rihlomi zong aum ve rih. Cheukhat state cu vote rel tthanmi result tete zong an chuak pah cang nain rel duh ko nain rel khawh rihlomi state zong an um len rih.\nA tu tan ah vote result an lungtlin lo tuk caah vote cu hramthok in beisei in rel tthan nak an tuah. An rel cangmi zong a um len, cun rel an duh tuk nain rel rihlonak state chungah Wisconsin zong aa tel. Hi state hi a biapibak mi le Trump caah teinak ahmuh aherhnak hmunhma bak si ve. Asinain hi state ah vote rel tthan nak ding ahcun US dollar $7.9 million bak an thlaap ve a herh tiah an chim. Cu caah vote rel tthan an duh a si ahcun $7.9 million cu Trump le a campaign pawl nih an pek bak in an rel velai tiah Election commission lei nih thawngthanh nak an tuah.\nCu bantuk tiang phaisa tampi pek hau in mee rel tthan a herh caah Trump bak nih $ 3million a pek tiah tunai ahkhan thawng an thanh. A tam lawlaw khi asiko nain thildik theih khawhnak ding ahcun hi vialte phaisa a hman zong hi a ngamhnak si. Uar aum kho bak ko Trump hi cu a pasal fawn a raltthanbak fawn. Teinak cu miding mi nih co zungzal a si ko caah Bawipa nih lam hruai koseh. Source: StandardU.K\nRelchap: Rel Lomi vote 5600+ an hmuh Georgia State i vote an thlakmi cu kut bak in an relter ṭhan hna i zahan tiang ah Fayette County ah vote 2755 reng lo bak rel lomi an hmuh ti si i tuchun ah vote 3000 reng lo Walton le Floyd county ah an hmuh chap i a vote 5600 reng lo rello mi an hmuh cang ti a si. Pu Trump le a team pawl hi tlawmte cu an hnabei sei deuh kho men.\n← Kan Laipa Salai Phun Za Mang Hi Lawmhpi Cio Hna Usih.\n“Original hla a ngeil lo” Tiah An Soisel Tawn Nak Cu Mah Ti Bak In A Leh Ve Cang Hna… →


US COZAH BAWMHNAK LE UNEMPLOYMENT EXTRA 600 – The Chinlung Post\nDeparment of Labor nih tuchun ah report an pekning ahcun 1.45million nih unemployment benefit an sawk than tiah an thanh. Asinain kan hnu zarh chin nak cun tlawmpal an tlawm deuh ti a si.Republican party nih “The Heal Act” timi bill thar an chuahpi I, Federal cozah nih unemployment benefit a ngahmi, $600 a hlei in an chapmi kha $ 200 ah thumh dingin bialu bill an chuahpi.\nA voihnihnak second stimulus bawmhnak chek tu cu a hlanning in minung pakhat $1200 le dependent le ngakchia poah nih minung pakhat ah $500 cio hmuh ding in an chuahpi. Minung pakhat nih kum khat income $99000 nak tam lo, nuva a simi nih kum khat income 198000 nak tam lo nih an hmuh khawh lai ti a si. Congress palai pawl nih August 7 hlan ah biachahnak an tuah khawh ahcun August thla chungah zapi sin ah bawmhnak a phan kho lai.\nNASA Nih Mar Cungah Nunnak Ngeimi An Kawl Lai.US vanlei zohthiam, NASA nih Mar cungah nunnak a ngeimi an um le um lo va hlathlai dingah Florida I, Cape Canaveral Air Force base in tuzing sumilam 7:50 ah Rocket an thlah cang. Mar vawlei ah a kal khomi, rover seh in Alien le nunnak ngeimi pawl an kawl hna lai.\nMah rocket cu sumilam pakhat meng 10000 rang in a zuangmi a si. 2021 February 18 ah Mar a phan te lai. Mar cung an phak tik ah US$ 2.1billion dih in an sermi rover nih microscopic fossils timi pawl a kawl hna lai. NASA nih 2030 ah minung phan kho ding in an I zuam lio a si. Credit: Salai Lairamthang


Bawi Jesuh a zuartu, Judas Iscariot le Kawl ralkap le palik bantuk lungput a neimi Laimi Khrihfa lak ah kan tamtuk rih. – Hakha Cherry\nBawi Jesuh a zuartu, Judas Iscariot le Kawl ralkap le palik bantuk lungput a neimi Laimi Khrihfa lak ah kan tamtuk rih.\nHawi dawt, pumh cu vel ngai, vancung khua kai ding i i ruah fawn, piangthar ngai i i ruah fawn, Khrihfa ttha le tehte ttha ngai i i ruah fawn, Pathian sin in thluachuah hmuh i timh fawn tung i mah hlawknak le miaknak ding a si ahcun midang cungah tthat lonak a phun2 le din lonak a phun2 tuah le lih le hrokhrawl chim vial cu a poi ah ruah bak fawn lo hi fawh Khrihfa kan sinak vialte a hrawk dihtu a si cu/pakpalawng ah a canter dihtu a si cu.\nBawi Jesuh a zuartu, Judas Iscariot le Kawl ralkap le palik bantuk lungput a neimi Laimi Khrihfa lak ah kan tamtuk rih. Judas Iscariot nih ngun tangka 30 ruangah a Bawipa cu a zuar i thihnak tiang a phak ter. Kawl ralkap nih anmah ca tthatnak le hlawknak le uktu si duhnak le duhfah hakkauh tuk ruangah anmah unau miphun khat a simi lila cu tamtuk an thah ve cang hna cu.\nHawi dawt, Laimi zumtu Khrihfa hna, Lai miphun hi Pathian thluachuah relcawk lo a dongmi le miphun lianngan kan si khawhnak ding caah na miphun hawi cung lila ah tthat lonak a phun2 le din lonak a phun2 na tuah vemi hi ngol ve cang. Na ngol lo ahcun Lai miphun le Lairam a hrawktu le a khaangtu men na si ve ko lai. Duhfah hakkauh tuk cu siasal biak phunkhat a si. Na sining te ah khan lung-awi le lung diriam in umthiam tuk i zuam deuh. Mi nih thil ttha an tuah cuahmah lioah hrawktu si i zuam lengmang ve hlah Kawl ralkap le Judas Iscariot bantuk in.Credit-Van Tum\nRev. Dr. Hre Kio nih Falam Baibal a leh tikah ‘Kawhhran’ timi biafang hi a hman i keizong nih ka hman ve.


Australia Labor PM Saubik a Tuan Mi Bob Hawke A Thi – FIAKFAIROCK\nAustralia Labor PM Saubik a Tuan Mi Bob Hawke A Thi\nAustrslia ram ah labor pm an ingeih mi le caan saubik a tuan piak tu hna, Bob Hawke (89) nih hi vawlei cung nunnak in a liam tak ruangmang hna. Mah bantuk an milian an i bochan ve minih a thih tak hna tik ah mipi an ngaih a chia hringhran, nain a riantuannak ah zohchunhtlak a si tiah upat pek ngaingai mi a si ve fon.\nTutan a thih hi zeidang dam lonak in thih asi lo, mah inn le lo teah a kum le khuanih a chitcang ruangah tar thih in a thi mi asi ko tiah a chung le sinin theih a si.\nMah Hawke hi thawngtha chimtu i fa pa asi, 1980 kum lio Australia ram hruai a rak har lio ngaingai le mi ahohmanh nih an rak tuan duh lo lioah mah mi pa nih hin ram a rak hruai caah chawlehthalnak lei le thil dangdang lei in Australia a rak kal pi tiah theih a si.\nMah tutan a van thih tikah mipi an lung athat lonak bik cu, atu lio hi Australia ram cu pm ithimnak lio hna mee an ithlak lio pi hna asi bantuk i amah a van thih hi aliam cia a rian tuan mi an zoh tikah an ngaih a chia hringhran hna.\nAustralia mi pi hna nih an uar khun nak cu, anih hi nunau hna caah thazaang a chuah kho taktak mi le lentecelhnak lei zongah thazaang acuak kho tu hruaitu tha a si tiah an ti i an philh kho hrimhrim lo.


Za Tlung Lian: CCN Sin Cakuat – Chin Community in Norway\nJuly 17, 2016 ccn 0 Comments\nUpatmi CCN hruaitu vialte le Celhzuamnak a chuak mi vialte hna,\nTutan 2016 CCN nih tuah mi celhzuamnak keimah pumpak ka hmuh ning tlawmpal langhter ka duh.\nTutan kan tuah mi hi voi dang he aa lawh lonak tam ngai a um in ka thei. Cu aa lawh lonak pawl cu atthatnak lei deuh lawngte an si fawn. Cu hna cu zeidah an si ti ahcun kan puai ahuap in zoh tik ah mino deuh lawngte kan si. Aa tel mi minung hi kum 16-26 karlak hi kan tam bik lai tiah ka ruah.\nMah vialte mino tampi lak ahcun buainak le zohchia ngai in a um mi minung ka hmu hna lo. Mah cu keimah pumpak in Norway um chin mi kan tthancho bak ka timi a si.\nMino pawl aa thei bal lomi zong an i chawnh dan ka hmuh tikah an lungthin an i awng inhawikom thar ngeih duhnak lungthin an ngeih mi ka hmuh hrim mi nih ka lung a nuamh ter tuk. Norway nunphung ah kan nau le an tthang anmah bantuk in hawi minung 1-2 lawng ngeih a za timi lungthin put lak in an tthan ko lioah kanmah chin mi le chin mi tiin komh duhnak an ngeih khawh mi hi ka thangtthat tuk hna.\nMeeting a kai mi zoh tik hnaah mino lawngte kan si, lungsau tein atthu mi tampi lakah a chuak mi zong an um ve . Cu zong cu a phung si ko. Mah vialte lakah ka lung ah a um ngai mi cu CCN puai tuahnak aruang biahalnak tuah mi le an leh mi kha a si .Zeiruangdah hi bantuk puai kan tuah ti le zeitlukdah a herh i,tthatnak a chuahpi tihi an fiang kho tuk tiin ka hmuh. Mah cu i lawmh awk taktak a si tiah ka hmuh.\nCCN hruainak in mah bantuk puai tuah mi hi atu 2016 hi a voi khatnak a si in ka thei , tuan deuh ah Hamer ah tuah cu a rak si nain CCN lawng in tuah mi a rak si rua lo. Cu lio kan cawlcangh ning le atu zong aa lo hrim lo. Tutan kan meeting i CCN celhzuamnak kan tuah ti lai maw tuah ti lo tiin biahalnak a um kha cu ” ziah kan tuah hlan in mah biahalnak tuah cu ” ti khi ka lung ah a um ngai. Nain mino lungput theih an duh caah a si la ti khi ka hei tuak tthan. A hnu ii 2018 tuah tthan ding in biakhiahnak kan ngeih kha cu ka hnangam lawlaw.\nTutan kan program le kan kal ning tete tlamtling kho tuk ka ti. Hi celhzuamnak nih aa tinh mi chin mi pakhat le pakhat hawikomhnak ser le fehter hi a tlinh tiin ka hmuh. Lentecelhnak ah dawtnak lungthin ngei butein nuam tein kan caan kan dih ter. Zuamnak lungthin ruangah hmurka in bia dawh lo le zoh dawh lo zongin cawngcangh khawh sual a si nain cu celhzuamnak dih cun lung ah i chiah lo tein tluang tein hawikomh tthan khawhnak kan ngeih mi hrim hi pehzulh lengmang ding ah aa dawh tuk mi lungput a si.\nHruaitu pawl hrim zong upat awk nan tlak tuk, nan lungsau puai tamtlin khawhnak ding ah khua nan khan mi nan batnak theih lomi a tampi lakah hmaipanh le nuam tein nan um . Nan mithmai zoh hrim ah a nuam.\nCCN president le bang cu mah vialte mi lak ah sofa cung ah a it ve rem lo nawn in cu hrim cu cawnawk tlak le hruaitu ttha pakhat sinak a langhnak a si . Mah inn ah rem tein chungkhar he ihtti khawh a si ko lio ah mitkuh vuai lo le rem lo ngain kan puai tamtlinnak ah aa kan umpi mi hrim zohchunthlak taktak a si.\nCu lawng si loin convener zong hmunkip ah a tli meeting kip le thil dangdang tlamtlinnak ah auh in hal peng a si a bat lai ning cu a zoh lawng hmanh in mi tampi cu kan ba kho. A tlamtling taktak in a rian a lim amah bantuk tthihruaitu hi kan herh bak mi a si tiin ka hmuh. Midang tampi minchim khawh lo mi a cawlcang mi tampi nan ruang ah tutan puai tlamtling in a nuam khun.\nMah vialte tlamtling mi chung ah cun tlamtlin lonak le remh ding zong tampi a um kho. Hmailei ah remh kho usih ti ka duh ngai mi pakhat cu zan ihcaan kan suai ning hi a si. Ka chimcia bantuk in hnahnawhnak chuahpi ding mino kan tlawm thluahmah ,um lo ti khawh a si. Cucaah mino le mino hawikomhnak caan hi caan dang tein um kho seh law attha ngai hnga ka ti.\nZan ihcaan 23.00 kan timi hi mino saupi a tong lomi le aa thei thar mi caah cun a har ngai. Mino hi 23.00 ah inn zong ah a it mi kan tlawm te lai. Mipi lak lebang ahcun a har chinchin. Cucaah hmailei ahcun ihcaan hi tlai ter deuh in program hawikomhnak tete zong um kho seh law attha tuk hnga.\nTha bat le bawlung chuih ding ruang ah ti kha cu theihthiam a si ko nain i hngilh hlei lo caah khan a herh lomi a si ka ti. Cu pinah mah bantuk dinh a duh mi caah khan mah lei upa te nih khuakhan piak khawh a si ko . Cu te cu thleng kho u sih law mino lungthin zong zalong deuh in a um pinah hawikomhnak i tinh mi hi a fehter deuh chin hrim lai.\nMah vialte lak ahcun mino pakhat le pakhat nungak le tlangval duhnak a chuah ter mi hrim hi a biapi tuk mi a si tiah ka ruah. Hmundang cio kan um tikah chin mi nungak le tlangval a hmu lo mi kan tampi cu lakah mah bantuk puai tuahnak nih hin tonnak in duhnak a chuah pi, cu nih cun hmailei chungkhar sernak ah chin mi le chin mi funtomnak le pehtleihternak karhternak a chuahpi mi hrim hi zeihmanh nih cawk khawh lo mi a si ka ti . Mah bantuk tiang mino sin ah a chuak pimi a si ahcun CCN rianttuannak hi philh awk ttha lomi a si hrim lai.\nTutan CCN celhzuamnak cu tamtling kho tuk . Cu tlamtlinnak ah a cawlcang mi nan dihlak upat awk nan tlak ii upatnak keimah pumpak in kan pek hna, an in pek cio hrim hna lai. Miphun nan kan tthithruainak ah Pathian nih in umpi peng hram hna seh.\nLawmhnak le siaherhnak he,\n(Note: Hi cakuat hi Norway Chin Unau Facebook Group ah cattialtu nih July 5, 2016 a rak thlahmi asi. CCN dawtu hna nih theih awk a tlak ko kan ti caah tu bantukin kan website ah kan rak taar naak asi.)\nPrevious Previous post: Biaknak zalonnak muru: DAWTNAK, THATNAK LE INKHAWHNAK\nNext Next post: Norway Chin Misses Pawl Theihternak


America Ram Ah Chinmi Chungin Police Atuan Cuahmah Lio Mi Nu – Chintanbo\nAmerica Ram Ah Chinmi Chungin Police Atuan Cuahmah Lio Mi Nu\nJanuary 7, 2022 admin WORLD NEWS 0\nAtu lio ah hin SPD Ah Asian Palik Nu ah amah hi a um chun mi a Si. Kum 23 mi Judith Par-Lwei cu hlawhtling ngai in America palik officer a ṭuan cuahmah lio. Asian ramcung minung in Syracuse Police Department (SPD) ah amah hi palik a ṭuan hmasabik cu a si lo nain atu atuan cuahmahmi ah amah hi a um chun mi Asi.\nAsian nu ah SPD palik aṭuan hmaisabiktu hi China mi a si i 1986 kum ahkhan arak ṭuan, a min ah Paulene Eggers a si i 2013 kum ah khan arak ngawl cang. Cu atu lio ah atuan cuahmah tu hi Par-Lwei ti asi i Chinmi a si. 2008 ahkhan kum 10 a si i, cu lio ah cun an khua hi ralhrang pawl nih an hrawk ruangah nunhim nak kawl in India ramah an kal. India ram arak rat lio ah ramri an phak ah an I cit mi motor arawk i cu ruangah cun an ke in an kal i India ramchung ah an lut, Cu hnu ah cun New Delhi ah nunhimnak duhah cun ara iDelhi Khuapi chungah kum 5chung khuasak hnu ah Delhi khuapi in kum 2013 ahkhan New York, Syracuse ah an kal.\nDelhi an um chungah hin siangin a rak kai kho ve lo, an unau hna lak ah hin amah hi upabik a si caah riantuan in aum i a chungkhar pawl cu amah nih azohkhenh hna. Kum 15 a tlin ah New York khuapi an phan i siangin kai pah in rian pahnih atuan pah. Holh zong athiam rih lo nain aa zuam tuk nak nih a hlawhtling ahmuh i a tu ahcun police officer a ṭuan cuahmah lio cang.\nKhuachung Ah Ankah Hna Ruangah Khuami Tamlak Nunnak A Liam\nUS Ah Police Nupa An I That Anfapa Te Zaangfak Tuk Si


Relve Cio Uh Mindat Pasaltha Hna Hi Cu An Khuaruah Mi Hi Cu A Tha Kho Taktak Khi Si Ko – Chintanbo\nMay 11, 2022 admin THAWNGPANG 0\nChin ramkulh, Mindat peng hmunhma pakhat ah sii-inn le library honnak kan tuah cang, tiah Thein Hngait battalion 1 CDF-Mindat nih nihin May 10 ah an thanh. Fur caan a phak cang caah lampi chawhlehnak ah harsatnak a um i, mipi cu damlo zawtfah kan ton tik ah rianrang in thlopbulnak ding kan herh, cucaah sii-inn honnak hi tuah a si.\nSii-ai man a fah caah tlamtling in sii kan chia kho rih lo, emergency caah papek in chiah chung a si. Cun, kan ralkap hna zong an i manh caan ah carel ding le, mipi hna zong nih phaisa liam lo tein ca an rel khawhnak ding ah library kan tuah chih, tiah Thein Hngait battalion 1 in ṭuanvo ngeitu pakhat nih a chim.\nSii-ai cawknak caah le Cauk cawknak ah bawmhnak a petu dihlak cung ah kan i lawm tuk ti in Thein Hngait battalion 1 CDF-Mindat nih an thanh fawn. Tlamtling in pehzulh a si khawh nakhnga bawmhchanhnak pek a duh mi hna nih Thein Hngait battalion 1 CDF-Mindat page ah pehtlaihnak tuah khawh a si, tiah CDF-Mindat nih an langhter.\nRelchap, May 11,2022 Kawlram Chung Thawnpaang Thar: SAC raalhrang hna le CNDF pawl thla 4 chung an ikahdohnaak ah SAC raalhrang lei in minung 227 leng an thi tiah theih a si i, CNDF mipi venghimtu raalkaap lei in pasalttha minung 9 hna nih Ram le Miphun caah an nunnaak an pek ve tiah thawng theih a si.\nChinram, Falam peng, Parte khua cu SAC raalhrang pawl nih an inn le lo an khangh piak tthaan hni i tutiang theih khawh tawk ah inn 5 hi an khangh tiah theih a si. Kalaymyo Thlanglei i SAC raalhrang hna le mipi raalkaap hna nithum chung an ikahdohnaak ah SAC raalhrang lei in a tlawmbik ah minung 14 an thi i, PDF-Kalay lei in minung 2 nih Ram le Miphun caah an nunnaak an pek ve tiah thawng theih a si.\nNganDamNaak-NUVA NUN HMAN NAAK AH CAAKNAAK Niam/Tlawm Mi Hna Nupa Karlak Ah Zeitin Dah Kan I Siamremh Ning A Si Lai. Tutan cu Nupa tiitsa caaknaak a niam/tlawm mi nuapa karlak ah kong Doctor hna sin ah biahalnaak en ngeihmi an lehnaak hna kan rak chim lai i nangmah zawng nupa karlak tiitsa caaknaak ah harsatnaak a ngei mi na si ahcun ttha tein rak rel dingin kan sawm.\nNu le va karlak ahhin pakhat deuh cu nupa nun ah caaknaak a ngei tlawm deuhmi um a si tawn i mi tampi cu hi thil ruangah hin ia tthen phah mi zawng an tamtuk hringhran cang. Doctors pawl bia an hal mi hna le fiang tein an leh mi hna bia hi tlamtling tein rel khawh vun i zuam cio hna u sih.\nBiahal naak : Doctor, kei hi kum 50 ka luan cang i fa zong minung pa 5 ka ngei cang i ka fanu upa cem hmanh hi (B.A) a dih cang i, Ka buainaak cu kan nu hi nuva nun tiitsa caak naak ah a (Drive) a niam tuk i, a thi zawng a hul lo nain nuva nun hmannaak lei ah zeihmanh thathawh naak, caak naak zawng a ngeih ka thei bal lo.\nka theihthiam tuk ko nain pa ka si caah kei cu caak naak ka ngei peng fawn i a si nain nupi le nih hman caaknaak an ngeih ve lo tik ahcun khuaruah awk hi a har tuk tawn, Nu dang sinah vai hman ti le khrihfa mi kan caah thil ttha lo a si fawn i zeitin hme ka tuah ah a that lai? sizung ah nai piahlai ka ti zongah a duh fawn lo i Na ka bomh khawh ahcun kailom tuk ko lai.\nBialeh Naak : Minung reng reng nih hin tiitsa caaknaak hi kan i chuahpi mi a si i, sihmanhsehlaw minung hi kan i lawh lo ruangah tiitsa caaknaak ngeih daan zawng kan i thlau tuk ve hna. Nupa nun hman naak kong hi kan nih Laimi lak ahcun chim a nuamlo kan ti mi le a si fawn, Khrihfabu ti bantuk hna ahcun hohmanh nih kan chim ngam fawn lo.\nPastors hna nih hin nupi pasal ngeihnaak (counselling) an kan pek ahhin an kan chimh pahtawn in a lang i, a si nain zei bantuk level in dah an chimh ruah hna ti cu kan thei fawn lo. Nupa hi bantuk lei ah harsatnaak a ngei mi hna nih pastor te an fuh panh hna ti zawng kan thei bal lo.\nHi kong ahhin Doctor hna kan panh duhlo/ kan ngamhlo ruangah Doctor hna an thiamnaak zong hi a laar kho lo i fuhpanh awk ah kan rel tuk hna lo naak pakhat a si. Nupa nun hman naak hi Innchungkhar nun ah chungkhar lomhter tu thil biapi tuk mi a si i, Nupa nun ai lomh khawhnaak ding ahcun nupa karlak ah i nun hman naak hi theihthiam naak thukpi ngeihhi a biapi tuk hringhran.\nSihmanhsehlaw nupa nun hmannaak kong hi kan Society subject chim nuam lo tak a si ruangah micheu nih cun hi kong hi nihchuak capo saihnaak men ah a hmangmi zawng kan um len i cu ruangahcun hi thil hi biapi ah a chia lomi kan tam tuk.\nTleirawl hna sinah Nupa karlak i tiitsa caaknaak kong hi cawnpiaknaak kan ngeih a tam ngai cang i, kan hnung lei deuh te zawngah khan College students hna sinah ka chim cang i, nupa nun hman daan kan theih ko kan ti lio ahhin kan theih awk a si mi a biapi tuk mi cu kan rak theihlo mi a rak tamtuk.\nHi kong hi mipi nih hin cawnnaak ngei viar kho sih tihi ka duh ngai ngai. Nupa nun hmannaak caaknaak hi Pa Le Nu nih kan ngeihmi hi a rak i khat lo tuk fawn i, a tlangpi cun Pa naak hin Nu hi caaknaak an ngeihmi a niam deuh ti si.\nPa hi cu a thilri a vun tthawn/Lianh deuhcun nunpa nun hman cu i ready cang tinaak a si i, Nu tu hi cu a caaknaak rianttuan ning kha a nuar deuh ruangah vun i hngah pah hi a rak hau ve tawn i cu caahcun Pa lei nih hin lungsau tein hngah khawh kha a herh ve.\nAn mah tu kha caaknaak an ngeih khawh hmasat naak hnga thil kan tuahpiak awk hna a rak herh i, Cun nu le pa hi kan khuaruah ning zawng ai lo lo mi a tampi fawn i Nu hi cu innchungkhar, fale kong nih hin a thinlung a nenh tuk hna i, pa pawl nih kan ruahkhawh lo mi thil hi an nih nih cun an rak ruahmi thil a rak tam tuk.\nNupi an vun si hnu i an chang hna a vun chiat pah khin cun nuva nun hman naak lei zawng ah an caaknaak cu a hlaan naak in tamdeuh in a hung niam cang ti a si. Cun Nupa nun hman naak caaknaak hi ngandamnaak he zong a rak i pehtlai tuk fawn i,( physical fitness) pin ah thinlung lei (Mental Health) zong a rak biapi tuk.\nDamlo naak a dangdang a lang kho lo mi tachunhnaak ah zunthlum le thisen sang hna nih hin nupa nun hman naak lei hi a niamter khawh ngai ti si. Cun (Depression thil a chiatnaak lei lawng ruah hmang mi) le ( over thinking faaktuk in khuaruah naak) hna nih hin nupa nun hman naak cu faak tak tak in a niam/tlak ter khawh.\nNa nupi/Pasal kah nupa nun hman naak lei ah caaknaak a ngeihmi a niam tuk a si ahcun a rianran naak in sizung ah Doctor te va chimh zawk kha a biapi tuk, mental problem thil zeimaw zawng a rak ngei kho mi a si. Cu caah cun ttha tein nan nupa in bia nan khiah hnu ah a thiam mi nan va panh pi khawh ahcun thil ttha tuk a si.\nHi kong hi Nupa i zawnruahnaak tak he i ruahtti hi a biapi tuk mi a si i, hi bantuk harsatnaak ruangah hin vaa cung pa duh le nupi cungah nudang duhnaak a chuak kho mi a si. Cu caah cun thil kha nan siamthat zau a ttha i, family guidance and counselling center ti bantuk zong nan panhcun thil ttangkai a si lai.\nMah hi hi nupa nun hmannaak kong ah harsat naak a ngei mi hna nih Doctors hna bia an halnaak hna le an leh mi hna asi…. Ca reltu le a theitu kan dihlak nih kan i hlawKpi le kan hman ttangkai pi zong ka zumh ko. Hi bantuk kong\nhi kan nih Chin mi zawng nih hinaak tam hin kan cawn i kan theih Hi biapi ah kan chiah deuh chin chin hi a herh tuk mi thil a si.\nKhah Mipi Cheukhat Nih CNA A Dik Lo Tuk In A Dohkalh Tu Le CNA Chiat Nak Kong Chim Tu Ca Ah Cun


Malaysia Laimi Sin Bawmhhal Le Zaangfah Nawlnak – Chin World News Evening\nFebruary 22, 2020 February 22, 2020 Salai Van Thawngpang\nBawmhhalnak: Kan hnu lei ah kan rak chim cang bang in Malaysia ah ralzam dirhmun in Salayang Hospital ah pawpi cancer in zualhma ngai in a ummi Pu Hmet Mang (kum 59 ) caah Malaysia ah a ummi kan miphun hna sinah bawmhhalnak cabawm kan rak in pek hna lai. Pumpak cio nan sin ah bawmhhalnak cabawm kan rak phah ter lai i nangmah le na sian tawk tein Pu Hmet Mang caah nan rak bawmh ve cio lai zangfak kan in nawl hna.\nPu Hmet Mang cu a pawpi cancer in thla 10 cu a kuah cang mi a si i a zual tuk cang caah a tu hi Salayang hospital ah a um ko. Tangka tamtuk a dih ding a si caah CYO nih kan miphun hna sinah bawmh kan hal piak. A mah cu Thantlang peng Salen khuami a si i Malaysia- Puchong ah a nupi le fale 5 he khuasami a si. UHNCR nih an card an chuh cang hna. Chin Youth Organization Malaysia\nRelchih: Ka vun peh rih lai. Atulio online thilsining boruak ka lung-ummi. Laimi hi ramdang kan umnak a vun sau deuhdeuh ii, mitampi cu Laitlang lei ummi chungkhar he i pehtlaihnak (relationship) a rawk chin lengmang in a lang. Cucaah Laitlang lei ummi nih ruah a herh vemi cu: 1. Fale pei an si cu u le nau pei an si cu tiin lawmh biachim (thanks/appreciate) zong um satsai loin a tuah awk pei asi cu a ti awk pei asi cu phaisa aa kan kuat awk pei asi cu tibantuk lungput a ngeimi poahpoah cu ramdang ummi chungkhat he an i pehtlaihnak a rawk thluahmah ko lai.\n2. Ramdang kan nunning (life) taktak hi Lailei ummi nih an rak thei taktak lo. Lai lei chungkhat nih ramdang ummi he i chawnhbiak tikah abiapimi cu thazaang pek thiam hi a herh ngai. Ramleng ummi hi an thinlung a rak ba ngai ti kha philh piak lo ding asi. 3. Ramleng lei chungkhat le ramchung lei chungkhat i pehtlaihnak a tthatnak dingah abiapimi pakhat rih cu phaisa kongah i zumhnak (trust) a um bak hau. Phaisa kongah i zumhnak (trust) a um ahcun phaisa kuat an tha-tho peng lai. An ei hnga le ngeihchun te hmanh an sian peng ko lai. Salai VDC


NGEIHCHIATNAK THAWNG, A CHUNGKHAR VIALTE ATHAH DIH HNA – The Chinlung Post\nDecember 27, 2020 admin Local News 0\nKan vawlei thilsining cu ruah lengmang tikah thawngpang ttha theih awk aum tilo. Kan Bawipa Jesuh Khrih chuahcampha December ni 25 ah akhan Philippine ah hringtu pakhat nih a fale minung pahnih hna cu an nunnak alak hna tiah theih asi. Afale athah hna hlan ah hin a nupi a thah hmasa tiah an langhter chih. Hi konghe pehtlaiin atanglei bangin thanhnak an tuah.\nPhilippine ah pa pakhat nih Christmas nisung ah a fale pahnih hna cu athah hna. Afale athah hna hlan ah hin a nupi zong athah ti asi. Hringtu pa bik Aiko Siancunco timi kum 29 asimi nih a fanu kum thum asimi Akira le a fapa kum khat asimi Kion timi hna cu a nupi a thah hnu, an umnak inn ah a thah hna tiah an langhter. Athah ning hna hi an hngawng in areh hna ti asi.\nHi konghe pehtlaiin Police lutlai Col. Celso Rodriguez nih a chimmi cu mithat tu Aiko Asiancunco hi chungkhar thahnak kongah case tuah piak asi. Aiko Asiancunco nih hin anupi Karina athah hnu ah afale pahnih hna cu a thah hna tiah thawng zamhnak ah a chim. Athah hnu ah hin amah le amah zong thah aa tim tiah alanghter chih.\nNawlngeitu police nih an chim tthan mi cu mithattu hringtu an pa nih a nupi a thahning cang hi dottlet nak kan tuah cuahmah lio asi i, a nupi chungkhar hna nih an chimning ahcun mah tein ai that mi cu asi lai lo tiah an ti. Cutik ah an umnak inn siseh a harh haimi vialte zong dottletnak an tuah cuahmah lio pi asi.\nMithattu nupi hi kum 28 minung asi i, call centre ah rian attuan lio mi asi. Nilini ah khan amah tein ai awk mi asi tiah an chim. a sinain chungkhar hna nih cun an zum kho lo i, amah tein ai that mi cu asi lai lo tiah an ti ve. Hi thahnak chungkhar konghe pehtlaiin nawlngeitu police nih an chimning ahcun zawtnak ruangah lockdown asi i, rian an ttuan kho tilo. Cucaah chungkhar ah hin buainak achuak tawn tiah an chim.


Breaking News: Kawl Ram Mipi Cu Min Aung Hlaing Le Soe Win Nih Thah Dih Akan Timh Cang – Chin World News Evening\nBreaking News: Kawl Ram Mipi Cu Min Aung Hlaing Le Soe Win Nih Thah Dih Akan Timh Cang\nBreaking News: Kawl Ram Mipi Cu Min Aung Hlaing Le Soe Win Nih Thah Dih Akan Timh Cang. Min Aung Hlaing nih kawl ram mipi thah dih dingin pei akan timh cang ko hi teh! Kawl ralhrang nih khuaruahhar taktak in an sersiam mi raldonak cawnnak caah bomb angan taktak mi timh cia tein an chiah cang. Meiktila Airforce training nak hmun cuai 50 aritmi aircradf bomb zakhat cu nizaan ah an lak cang tiah thawngtheih asi. Mah thil hi raltuk tikah an hman lai tiah CDM alut mi Captain U tuta nih achim. Hi bantuk Cunglei raldo nak vanlawng thatha an hman ding hi cu aircraft bomb tam ngai timh cia tein an i chiah cang. Mah lak ah hin mipi tam ngai an thih zong apoi an ti lo ti khi alanghter cang.\nMantawng(မန္းေတာင္ရိပ္ခို) Covid-19 cawnghhramhnak center in Covid mizaw pakhat, Mandalay sizung pi in minung 7, City hospital in minung 1, Ganhgaw(ကံ့ေကာ္) sizung in minung 1, khuachung in minung 1 le Covid-19 zawtnak ngeilai tiah lunghrinh mi mizaw pahnih cu an nunnak a liam.\nAtu langhter mi Covid zawtnak ruangah nunnak liammi hna cazin cu Mandalay khuachung mibawmchan phu cheukhat hna sinin theih mi a si. Mandalay ramthen chung Covid-19 zawtnak ruangah nunnak a liam mi July thla chung minung 2000 leng an si,cun August thla chung ah minung 700 hrawng an si tiah theih a si. Nunnak a liammi hna chung in tamdeuh cu kum upa deuh mi hna le, zawtnak phun dang a ngeicia mi hna an si, cun sii-inn ah a zohter kho lo mi hna, sii-ai lei harnak a ngei mi le oxygen chambau ruang ah nunnak liam mi hna an si Ralhrang kuttang ngandamnak zung nih September 1 cathanh chuah mi ah Mandalay ramthen chung Covid zawtnak aa chawnh mi minung 16 an um tiah a langhter. Mandalay ramthen chung peng 20 ah Stay At Home ding in rikhiah a si.\nGood News: Kan Lainu Dr. Pari Nih Thawngtha Taktak Akan Thanh Cang Kawl Ram Mipi Caah Hna Ngam Tuk Asi\nUN Leiin: NUG Cu Teinak An Hmu Cang Kawl Ram Cu Ahim Cang


Ralkap Tthat Lo Nak A Ttial Mi Le A Chuah Mi Hna Cu Kan Tlaih Hna Lai Tiah Ralkap Thong Thanh Nak ,MRTV Nih Cun A Phuan Cang. – Chintanbo\nAnmah ralkap lila nih tih nung tuk mi thawngthanhnak a tuah cang.cu an thong thanhnak tuah mi cu, ralkap sawisel nak le duh lo nak lei i ca a ttial mi pohpoh cu kan tlaih dih hna lai tiah an phuan cang.\nBreaking news- “CDM he aa pehtlai mi posters pawl a chuahtu (ningcanglo bia le cafang pawl tial mi) Computer dawr ngeitu pawl kan tlaih hna lai,” tiah March 8, zaan suimilaam 8:00 MRTV news nih a thanh.\nThawngpang update, Thantlang laipawng lung hngak palek le ralkap nih Hakha lei in arak tlung mi Ralpel khua mi minung 7 hna cu an tlaih hna i pakhat hi azam manh tiah thawngthar kan theih than.Adang 6 hna cu Laipawng lungah an hren ko hna. Hakha lei kir ah le zaan sml 7 atling cang caah kir ngah lo tiah an ti hna.\nAn tlaih mi hna zong kut an thlak hna tiah min langhter duh lomi nih achim. Atu hi azam mi hi hakha lei zongah aluh khawh lo ahcun khoka lei azam zonga hngalh asi lo.Ralkap hna hi an sual chinchin ko cang i, an tlaih mi pohpoh hna cu kut tlak lo in ho hmanh an chuah bal hna lo.i ralring cio ko u sih.


Ram Thlennak Ca ah NLD ah i Bung Ko U Sih a Titu MP Ni Sui Lian Thimnak ah aa Cuh Than Lai – THE CHIN JOURNAL\nRam Thlennak Ca ah NLD ah i Bung Ko U Sih a Titu MP Ni Sui Lian Thimnak ah aa Cuh Than Lai\nOctober 25, 2020 June 14, 2020 | The Chin Journal | Hakha, Chin State\nKan ram uknak aa thlen khawh nakhnga NLD Party ah i bung ko rih u sih tiah a titu Pyituh Hluttaw MP Pi Ni Sui Lian cu aralaimi rampi thimnak ah aa cuh tthan lai, tiah thawng kan theih.\nMP Pi Ni Sui Lian nih, “Chinmi ka si i Chin Party zong ah i pek ding ka si ko. Sihmanhsehlaw, nihin ni ah ram thlen hi kan duh. Hriamtlai pawl zong nih kum 30 leng hriam an tlai…sihmanhsehlaw, nihin ni tiang ah zeipipa a phi a chuak lo. Cucaah, ralkap uknak in mipi uknak Democracy ram ah kan ser tik ah hi Democracy rampi a kan serpi khotu ding hi cu NLD lawng a si ti hi kei cu ka zumh bak,” tiah MP Pi Ni Sui Lian nih The Chin Journal he biaruahnak ah a rak chim.\nPi Ni Sui Lian hi atutan thimnak ah cun Chin ramkulh hluttaw mekuang no. 2 (Thantlang) ah aa cuh cang lai.\n2020 thimnak ah aa cuh tthan lai le cuh tthan lai lo kong ah 2019 kumdongh tiang ah khan cun amah Pi Ni Sui Lian pumpak zong a rak i faing rih lo i, mipi nih an kan duh ah cun kaa cuh tthan ko lai titu in a rak chim.\n“Kan ram hi kum 53 chung a rak rawh tik ah a rawhnak hi a ngan tuk. Cozah rian kum 34 ka ttuan tikah kanmah pumpak nih kan tuarmi a rak tam tuk. kum 53 chung a rawkmi kum 2 kum 3 chung ah thlen ding cu a ngah loh…atu hmanh hi kei cu (NLD nih) tam tuk a tuah khawh ka ti. Dotu pawl nih phun dang in an chim ve ko lai. Khakha cu minung phung a si ko…kum 2020 zong hi NLD pi ah hin i fun rih ko hna u sih. Kan ram hi Democracy ah ser ta u sih,” tiah a rak chim chap.\nAtulio Myanmar Vice President (2) a simi Pu Henry Van Thio zong Amyotha Hluttaw mekuang no. 1 (Thantlang) ah aa cuh tthan ve lai, tiah theih a si.


Trump Tanhtu Nan Tam Caah Credit Hmuh An Duh Caah Lih In An In Hlen Mi Hna A Si – The Cherry Par\nTrump Tanhtu Nan Tam Caah Credit Hmuh An Duh Caah Lih In An In Hlen Mi Hna A Si\nHawi le hna mizei maw Laimi politician ai ti ve mi nih “January 6 ah joint session an ngeih ahkhin election hi vice president Mike Pence nih a thleng khawh dukmi asi” an timi hi an lih asi. Trump tanhtu nan tam caah credit hmuh an duh caah lih in an in hlen mi hna asi.\nZeitluk in ai thlen khawh ti lo ti ahcun electoral vote 538 nih khin Trump hei vote viar than duk sual hmanh hna sehlaw a ngah hlei lo, zeicatiah mipi nih Biden an thim cang i cu an thimmi tlintertu dingmi electoral vote nih ningcang loin mipi vote nih an thimmi kha an hrawk kho lo. Election lio ah an i tluk tuk i teitu an khiah khawh lo bel ah 12th Amendment (Constitution of United States of America 1789 (rev. 1992)) nih khin a fianter ning khi dothlat ulaw nan i fiang cio ko lai dah.\nRelchap a duh mi caah, 𝐀𝐭𝐭𝐨𝐫𝐧𝐞𝐲 𝐆𝐞𝐧𝐞𝐫𝐚𝐥’𝐬 𝐍𝐞𝐰𝐬 𝐂𝐨𝐧𝐟𝐞𝐫𝐞𝐧𝐜𝐞 𝐚𝐡 𝐁𝐚𝐫𝐫 𝐧𝐢𝐡 𝐓𝐫𝐮𝐦𝐩 𝐑𝐚𝐥𝐜𝐡𝐚𝐧𝐡 𝐢𝐧 𝐁𝐢𝐚 𝐚 𝐂𝐡𝐢𝐦𝐦𝐢 𝐏𝐡𝐮𝐧𝐭𝐡𝐮𝐦. Attorney General Barr nih Justice Department a chuahtaak hlan ni 2 chungah, President Trump nih hrihhram um lo bakin election kongah tazacuainak a tuahmi faaktaktak in a mawhchiah i, President-elect Biden sin a sunghmi a sullam fianter duh ruang i mi sualkawlnak a kalpimi a donghnak a langhter ta. Vote firnak a um, timi kong hlathlai dingin Trump nih special counsel a fialmi hna cu Barr nih a hnonpiak i, federal cozah nih voting machine (seh) kong hlathlai ding taimai in a ruang hrihhram ka hmu lo, tiin a chim. Cu a biaka pawl cu kan hnung hrawnghrang i Trump a tanhtu pawl nih nawlnak an tuahmi vialte lunghrin tlaak an si zia a langhtertu an si.\nNovember election ah vote firnak a tomtom in cun um dawh a si lo, tiin Barr nih a chim ruang ah Trump a thin a phawh ngingai. Cu ti a thin a phawh hnu cun, a rian in i din lawlaw dingin Trump he biaruahnak an ngei i, cu hnu ah kan hnung zarh in khan rian ai dinhnak kong a thanh hi a si. Vote fir a um, tiin Trump le a minung pawl nih zung ah tazacuainak an tuahmi cu Barr nih a tu le tu a hnonpiak hna caah, heh tiah Barr cu an doh. Robert Mueller nih hlathlainak a tuahmi ralchanh in karhlannak a tuahmi siseh, cun Trump campaign le Russia kong FBI nih hlathlainak an tuahnak original capaar hlathlai than dingin US attorney pakhat rian a fialmi kha rian a tlaih chungah Barr nih chingchiah awktlak tein a tuahmi an si. Barr hi Cabinet chungah Trump a dirkamhbiktu a rak sibal.\nElection kongkau i Trump nih phungbuar ai timhmi pawl cu Monday ah khan Barr nih hnonpiak than ai tim. Asinain, Trump nih a caan a dih lei sang i phung he pethlaiin in lente ai celhmi hnahnawhpek piak ai tim than ti lo i, ‘Trump hi amah le mah ai ngaithiam kho maw?’ tiin bia an hal ko nain a let duh ti hna lo. A tanglei ah hin Barr nih mipi he tonnak hmun ah Trump kong a chim duh ti lo nak a ruang an um: Election kong i special counsel he pehtlaiin: – “Ka ser bal lo, nehhnu zongah ka ser lai lo”. Vote fir (fraud) kong hi kan hlathlai lai, tiin Election hnu ah khan Justice Department nih thawng an thanh bal. Asinain, Dec. 1 The Associated Press he interview an tuah lio khan cun, ‘election an ka fir kanh,’ tiin Trump nih hrihhram ngei lo in a chimmi cu Barr nih hrial hram a thok cang. “Nihin tiangah cun, election phichuah letthal kho lakin vote firnak tampi a umnak tehte kan hmu lo” tiin Barr nih a chim.\nTrump te tazacuaimi pawl biaceihzung nih an hnonpiak hna hnu in cun, election kong hlathlai dingin special counsel cu heh tiah an torhkhonh thiamthiam hna. Cu hna lakah cun voting machines ah thil ai ningcanglo mi a um, tiin a chim pengtu Powell zong hi ai tel. “Vanchiat e tiah, election tam u ah hin vote firnak hi a um pah tawn ko. Hi kong hi kan daithlanh tuk deuh in ka thei. Asinain, Trump nih cun a cohlang duh lo nain, timh ciammamtein a tomtom in vote firnak a um lo, tiin an chimmi cu ka pompi bak ve hna. ” tiin Monday ah khan Barr nih a chim. “Hi kongah special counsel hi hman ruamtha le hman awk zongah ai tlaak ko, tiiin rak ruat ve ning law, pakhat in ka ser diam cang hnga. Asinain, nihin tiangah ka ser lo, nehhnu zongah ka ser fawn lai lo,” tiin Barr nih a chim.\nHunter Biden kongah special counsel ser a hau lo; Hunter Biden kong federal cozah nih hlathlainak a tuah i, cu a tuahmi kong cu election ai lim hlan ah cun thanh rih lo siseh, tiin Justice Department nih biachahnak an tuah cangmi a si. Cu kong i Trump a thin a huntuk mi nih Barr a rian ai dinhnak tiang a chuahpi phah cang. “Zeiruangah cun dah election ai lim hlan ah Hunter Biden kong hi Barr nih mipi sinah langhter a duh lo?” tiin Barr rian ai dinhnak kong a Twitter i a tial ni 2 hlan ah khan Trump nih a tial. Cu hnu thok in cun Hunter Biden a kong hlathlainak tuah dingin Trump special counsel a fial hna. Hi kong hi Barr a chawngtu ding Rose liang cungah ai khing colh ding a si. Biden nih a attorney general nominee a thim hlan le Trump a president sinak a dih hlan dungdang ah ai hmaithlak colh hau a si.\n𝙏𝙪𝙩𝙖𝙣 𝙝𝙖𝙘𝙠 𝙠𝙤𝙣𝙜𝙖𝙝 𝙍𝙪𝙨𝙨𝙞𝙖 𝙝𝙞 𝙩𝙪𝙖𝙣𝙫𝙤 𝙣𝙜𝙚𝙞 𝙨𝙞 𝙝𝙣𝙖 𝙨𝙚𝙝𝙡𝙖𝙬 𝙖 𝙙𝙖𝙬𝙝𝙗𝙞𝙠 𝙠𝙤; US federal cozah agencies cungah Russia nih faaktuk in cyberattack a tuah lai hi ka zum lem lo, tiin Trump nih Twitter ah a tialmi nih mipi an lung a hrinter pinah, hi kong i a hmuhning hi amah a officials minung lila siseh, Congress chungum Republican le Democratic members siseh, cun cybersecurity experts pawl an hmuhning he ai kalh ngaingai. Russia si lo in China tu an si deuh men lai, tiin Trump nih hack an tonmi zeirello pungsan in ai awtmi nih hin Moscow le Putin soisel a duhlo zia a langhter. “Hi hacking a tuahtu hi Russia an si lai, ti hi fiangtein chimh khawh a si ko” tiin Friday i Secretary of State Mike Pompeo nih a chimmi cu zawng in Monday ah khan Barr nih Trump ralchanh in bia a pau than. “Secretary Pompeo hmuhning hi ka pom ve. Russian si dawhdang an si bik ko. Asinain, hi kong hi cu hinak in chimfian kai tim lem lo,” tiin Barr nih a chim. Russia an si ko, tiin piangtlar in cun US nih fehternak cu a tuah ri lo nain, hack tuahtu phen ah mi zeidah a um, timi kongah lunghrimhnak an ngeihnak kong cu US officials le lawmarkers pawl nih an langhter ko cang. Hi kongah Russia sualphawt dingin White House officials nih timhlamhnak an ngei i, Friday chunhnu ah thanh dingin an i tim cang ko na tein, tuah rih lo dingin chimh than an si, tiah Satuarday ah khan CNN nih a thanh. Credit: Chelsea Bawi\n← Thantlang ah COVID-19 mizaw minung pahnih hmuh\nMizo holhhmanh tthatthi in a thiam ve lo mi nih Mizo holh in an chonh pinah an thah beh →


Tuchun Chin ralkap hna le Kawl ralhrang kahdohnak – The Cherry Par\nTuchun Chin ralkap hna le Kawl ralhrang kahdohnak\nJanuary 13 zinglei Sml 10 thawk in nihin 15 tiang nithum chung Kalaymyo le Chin ramkulh lamthluanpi ah kahdohnak a faak. CNA, PDF Zoland, CNDF, PDA, CDM- Siyin țangți Chin ralkap hna le Kawl ralhrang i tukdohnak ah Kawl ralkap ralhrang minung 26 renglo an thi cang.\nKawl ralhrang nih Kalay University lei in Laitlang lei ah hriam ngan hehchet an kah, tuchun January 15 ah Kawl ralhrang nih Jet Valawng pahnih in Laitlang cu bom hehchet an thlak fawn. Cu ruang ah Chin ralkap hna lei in minung 7 an i hliam i, minung 4 hi an hliamhma a faak ti theih a si. Atu zong pehzulh in an i kap cuahmah.\nZomi PDF le Kalay PDF zong nih Chin ralkap țangți hna bawmchanh dingin Laitlang lei ah an ra cuahmah lio ti theih a si. Atu Kawl ralhrang sin ah ZRA an i tel ti theih a si. Kan mipi ralkap vialte Bawipa nih him tein kan ven piak hna sehlaw, ZRA le MAH ralhrang pawl poh cu an dihlakin an lu kan hlohpiak hram ko sawh hna seh.\nCaptain Sabu te zong atu bak hi an i thuat lio pi a si i, kanmah lei mipi ralkap nih ralhrang meithal pali an lak khawh cang. Ralhrang meithal 1 lak rih an i timh, tiah thawngpang theih chap a si. Bawipa nih teinak kan pe hram ko seh! Hluam tuar kan ralkap pawl Bawipa nih damnak in pe tuan ko hna seh.\nKalay le Taingen kar tukdohnak; 13/1/2022 thok in nithum chung fak ngai in an i do cang i ralhrang an thi tam ngai tiah theih a si. Nihin ah ralhrang nih Kalay University kulh chung khan miakpi in an hun kah hna pinah Jet vanlawng in voihnih an kah chap hna i tuhi fak ngai in an i kah lio pi sirih.\nMipi ralkap lei in pa 7 hliam an tuar i pali an zual ngai, mah tukdoh nakah aa telmi phu hna cu, PDF Zoland, CDM-Siyin, PDA, CNDF, CNA aa fonhmi an si hna i Zomi-PDF le Kalay-PDF nih rak bawmh dingin an rak fuh lio hna tiah theih si.\nCDM SIYIN HI A PHUNDANG NGAI. CDM min an hmang mj hi. Tedim Tozang ah hin Zo, siyin, tedim le khaungsai, kuki miphun hna an um. Zo hi an rem ve lo cu tihi chin mi atheih rihlo minih theih cang hna sih. Zomi PDF CNA lei an tanh hi thawngtha asi. ZRA cihmih nak lam a thluan ter lai.\nA taktak ti ko lo ah cun HKA ah PYINE level le DETAH level i Tedim bawi kan rak timi hna kha Siyin ngawt 90% an si.1970s Dr, Ngin Thawng chan in.Zo aa timi pu. Cin Sian Thang party an si hna lo hrimhrim.E.K Kim Ngin hoi hna cu H/S hi FLM ah tleicia Dr.David Van Bik, ka pi Richard nu (mom of David Shwe) te he a kai ṭi, aa daw tukmi an si hna.\nMah ahhin Kawl ralhraang sinah ZRA an i tel tiah a chimmi an um, Tedim holh in aa chawnmi an um len an ti. Mah hi ka zumh ngai ve mi si,vun hlat khawh cio i zuam usih.An itel taktak ko cun duh thim dang um lo caah an cihmih lawlaw hau.\n← Atu Cu Camp ka rak tlung zongah kan lengti tawnnak hmunhma vialte cu nang zuunngai tertu ah!\nCambodia Vuanzichu Husen kawlram arat i Min Aung Hlaing he tawnnak an ngeih mi cu thilṭha bak asi! →


Idol, The Voice, Miss, Talent Show Le A Dangdang Zuamnak I A Sunghmi Pawl Ka Zoh Hna Ahkhin Ka Celh Tawnlo – THLIZIL THAWNGPANG\nIdol, The Voice, Miss, Talent Show Le A Dangdang Zuamnak I A Sunghmi Pawl Ka Zoh Hna Ahkhin Ka Celh Tawnlo\nOctober 11, 2019 Zohnuam Hmuh ning\nVawlei cung ah zuamnak phunphun a um i, a zuammi mi nih teinak an hmu ahcun an i lawmhnak hi an mitthli hna a tla elhlem. Cu cu lawmhnak mitthli ti khi a si. A si nain sunghnak a tonmi caah mi caah cun lawmhnak mitthli si lo in ngaichiatnak mithli tu a tla lehlam ve tawn.\nChin miphun zong zuamnak dang dang ah a lam kip in ram thancho um he ramhlun um he i zuamnak hi ngei peng asi i, zei maw zat zong teinak a hmu mi tampi le minthatnak a hmu zong kan um hna. sungh cu duh phunga si lo nain, sungh caan ah thar i chuah than duhnak thinlung khi lente a celhmi thinlung put taktak ding cu a si i, zuam than duhnak thinlung nih teinak ngan cu a chuah pi hrim lai.\nCu caah a awngmi nih lawmh zia a thiam khi ahmailei lam tluang chinnak a si. A sunghmi nih a tharchuah khawh ahcun teinak lam phan khawhnak caan a ngei. Kan Nau Cungpi nih atang lei a tial hi ka thinlung a ka suk ngai ve caah ka lung chuak ka rak langhter mi a si. Cungpi na nai sai rih lo pi, caan tampi teinak lam awngnak lam na ngeih rih. Atu lio ia zuam chuahmah mi hna caah thazaang na pek cia mi hna a si tikah tampi kan i lawm. Rak kan zuam piak chin lengmang ko mu.\nIdol, The Voice, Miss (beauty pageant), Talent Show le a dangdang zuamnak tete ka zoh theu tawn i a sungmi pawl ka zoh hna ahkhin ka celh tawnlo. Va kal i, va kuh hna khi ka duh tawn.\nA ruang cu keimah hi asung lengmang tawnmi ka si caah asi.\nPrevious Post:Lei Cung Phung Mini Album Arauh Hlanah A Chuak Lai: By PALING\nNext Post:Atha Kho Tuk; Minung Nih Saram Kan Tluk Lo Nak Aruang 7


Vice President Henry Van Thio Nih Hi Bia A Ka Chimh Cu Lung A Hno In Ka Um – Lai Lungrawn Post\nVice President Henry Van Thio Nih Hi Bia A Ka Chimh Cu Lung A Hno In Ka Um\nJuly 19, 2020 admin Chin News\nCHIN Miphun zawn ruah in aa tangchiah tukmi Vice President Henry Van Thio le a nupi– VP he phone in bia kan i ruah. Kan Chinmi chung in BAHU i a tthu khomi upa tampi kan rak ngei hna. Party center committee le Nainganttaw council tiang zong an rak um. A tu nangmah tluk in Vuanci le Duh Vuanci pawl zong nih an daw hna lo i an ttihzah hna lo, kan Chin ram ca zong ah cutluk in rian an rak ttuan kho lo zei tin dah nang hi rian na ttuan cangmi ka ruah tik ah a tam in a tamtuk zei tining in dah a si hnga ka ti.\nCu bia cu a ka leh tha anuam ngai. Mah hi kong te hi mi zapi chimlo in a tu kan Chin ram ah upa rian a ttuantu upa tampi nih an kan theih thiam piak lomi a si a ti hmasa. Cun a van pehmi cu kei le Jessi nu hi kan i tangchiah ngai ngai ko. Aruang cu kan Chin miphun zawn kan ruah ca ah a si. Kan kut tang i rianttuan mihna Vuanci pawl cu chim lo in Duh Vuanci a ttuanmi hna tiang hin an lung tluanh kan i zuam. Kan Lai fatun ( faang ) hna khi Laitlaang lei ah kan cah i fatun fanghang hna thaw te in Jessi nu nih a chuan i an inn ah kan va peek ter hna.\nVice President reng le Duh Vuanci reng hna cu ai thlau tukmi a si na in kan Chinram le kan Chin miphun zawnruah ah dawtnaak an cung ah kan langh ter tik ah an tlaihmi le an ti khawhmi an zung cio ah Laitlaang lei in a phanmi sohluah le bomh halnak ca vialte hna cu a rannaak in an tuah i a si khawh chung in an kan bomh nak a si. Keimah va chimh theng zong hau lo in anmah rian ruah in an i ruah. Ka theih loin Vuanci Duh Vuanci pawl Laitlaag lei a tlungmi le an bomhmi hna hi a tam hringhran ko a ti.\nA bik in Thantlaang lei herhmi hrimhrim hi kan Vice President MP hmuhnaak khua a si caah amithmai a bi suallai an ti i Vuanci Duh Vuanci pawl nih ka theih lo bu in an kan tuah piakmi a tam tuk. Lam lei, Sianginn lei Siinn lei ti bantuk le dangdang a lam kip in an kan bomh ko a ti. Hi Bia a van ka chimh ah ka lung a hno ngai bantuk in a um.\nVice President pakhat a simi nih ka miphun caah ka chuahkehnaak khua le ram le miphun caah tiin mah reng le si ning dir hmun hna kal taak in toidor nun van laak i mahnaak reng niam deuh tukmi sin i van i sersiam le van i tuavunh, van i khunchuk ter hi a fawi baklo ah ka chiah. (Kei cu ka ti kho hrimhrim lai lo ka ti). Vice President Henry Van Thio le a innchung nu Jessi nu hi BAWIPA PATHIAN nih ngandamnaak le nun khuasaunaak pee hna seh law kan CHIN miphun dihlak ca ah a tunaak fak deuh in hmang chin lengmang hram ko hna seh tiah thlaza cambu in!!! JP. Biak Tin Sang\nMah Hi Vun Hlat Cio U, Vice President Henry Van Thio Nih A Tuahmi Hi\nSalai Bawi Lian Mang: Thingkung Le Pangpar A Ming Mi Cu Ram A Daw Mi An Si


Laiholh:7 January USA rampi a buai ning kong’Ngai khawh asi cang laiholh in(+video) – Lai Lungrawn Post\nTuchun ah a buai taktak mi USA thawngpang cu laiholh tein zoh khawh le ngei khawh asi cang’Laimi tampi cu tu lio thawngpang hi thei kan duh tuk lio asi cio bantuk in’Ca in rel cu kan zuam lem hna lo i’Video tu in zoh hi kan duh deuh mi asi cio bantuk in tutan Laiholh Falam holh in tuchun thawngpang an chim mi cu zoh cio ding in kan sawmh hna a tang hi video asi.\nThawngpang dang:Facebook i ca ka ttial tik ah pumpak in ka cattialmi a lakmi/a kawihmi nan um sual lai ka phang. Ahohmanh pumpak in ttial hnawhmi le ti hnawhmi ka nei lo. Pumpak in a ka ti hnawh ti zong in rak i lak hlah uh. Trump pumpak le a ttanhtu pawl hei ti vial lawng in ka hmang ko lai. Trump le a ttanhtu pawl kong ka ttial tik zongah pumpak bak in hehtiah a ka ti lengmangtu pawl zong pumpak in leh kan tim hna lo.


Nizan i NLD Headquarter (Rangon) Ah Tuahmi Thawngpang Fianternak ; U Soe Win (NLD MP) – Onlinenungak\nNizan i NLD Headquarter (Rangon) Ah Tuahmi Thawngpang Fianternak ; U Soe Win (NLD MP)\nBy chin tawi on February 25, 2021\nRalkap Nih NLD Party Hrawh An Duh: U Soe Win (NLD MP)\nRalkap nih nawlngeihnak an lak hnuin thimnak ah teinak a hmumi party a simi NLD cu hrawh le vaivuanh an duh caah party zung cheukhat ah hramhram in an lut i sualpalhnak an hawl tiah NLD chungtel hlutdaw palai U Soe Win nih a chim.\nNizan i NLD Headquarter (Rangon) ah tuahmi thawngpang fianternak ah U Soe Win nih “NLD sualpalhnak an hawlmi a si. Party hrawh tiang zong an tuah khawh. Kanmah hi ningcang loin sual an kan phawt hnuah thong an kan thlak lai i party hi an hrawh khawh ko lai, an hrawh ko lai. Sualnak a ngei lomi sualpuh in an hrawh lai ti hi a fiang ko” tiah a chim.\nRalkap nih nawlngeihnak an lak hnuin Rangon i NLD Headquarter telh in ramthen le ramkulh NLD zung cheukhat cu ralkap nih hramhram in an luhhnawh, party tuanvo ngeitu tam nawn an tlaih cang hna.\nA luanciami Feb 9 i NLD Headquarter an luhhnawh lioah khan palik le ralkap an i tel. Cucu CCTV record ah fiangtein a lang. A biapimi ca, mei nih a kangh khawh lomi thirbawm chung i tangka le bank cauk a tlau. Cun pehtlaihnak thilri vialte an chah/hrawh dih.\nHi kongah NLD Upa hna nih Bahan palik zungah report nak an tuah nain atu tiangin zeihmanh tawlrel a si lo tiah theih a si.\nU Soe Win nih “Hi case hi a rannak in hlathlai dingah ca kan pek cang hna. Tha tein an tawlrel lo ahcun cunglei ah kan kai lai. Home Affair zungpi tiang kan kai lai. Hi kong hi kan chiah sawhsawh lai lo. Phungning tein kan pehzulh lai. A dik loningin kan thilri pei an fir, an lak cu” tiah a chim.\nRef: Irrawaddy News


PRESIDENT ATTUANKA IN AN DOH PENGMI TRUMP HI A SUNGKHAN LAI MAW – The Chinlung Post\nPRESIDENT ATTUANKA IN AN DOH PENGMI TRUMP HI A SUNGKHAN LAI MAW\nNovember 22, 2020 admin Knowledge 0\nTrump Nih Fight Lai Maw Sungh Dah A Khan Lai? Nai hrawng cu catial ka zuam lo ngai nain thil sining a vun lang chin lengmang i daite in um a vun har ngai. Cucaah ka tlangtar hi tawite in ka vun tial tuah lai. US politics hi mirum pawl le politician pawl nih fak tuk in an thurhnomh cang tikah President a rak tlin hlan in Trump nih a chimmi cu ‘Washington hnawmthur vialte kan thianh dih lai’ a rak ti.\n2020 campaign an tuah a dongh zan i Michigan ah VP Mike Pence nih capo biaktak in ‘Washington thurhnomhnak hi kan rak ruahnak naak in a rak thuk deuh, asinain kan thianh dih hrim lai’ tiah a nih pah in a chim. Zeitluk in dah US politics hi thurhnomhnak nih a zelh cang timi cu el awk a tha ti lo. A zual tuk ngamsam cang. Cucu Trump nih term khat a tuan chungah a thianh tawk cu a thianh nain a chung in a rak fek i a thuk tuk cang.\nPresident a tuan kaa in Russia hoax in an tuai lengmang i a hnuah cun impeachment ah an lut. Trump huatnak lih le hrokhrol cu a phunphun in tehte cu an auh hna i, a hohmanh nih an zum hna lo zeicatiah Trump sualnak le Russia he pehtlaihnak a ngeihmi an langhter kho lo. A hnuah ah cun anmah Democrats pawl hrokhrolnak vialte tu a vun lang dih lehlam.\nPi Clinton nih a email thangchiatnak a tonmi phihkharnak caah a hrokhrol in Trump le Russia pehtlaihnak a rak chuahtermi tu a rak si diam!. Hrokhrol in Trump cu sual a puh i hlathlainak a tuahter hna. Trump a hua ngaimi CIA director thing John Brenan nih Obama sinah a rak chim. Cuticun an dawng tein Trump cu tuaitam hram an thok. Khatlei in Liberal media pawl nih Trump chiatnak lawng te cu ni fatin an chim.\nHouse democrats pawl nih a rian phuah an rak i zuam lioah media nih lih le hrokhrol thawngpang cu dong loin an rak vorh chih ve.Tha tein US politics a dawimi nih cun ni fatin in mit le hmaika hram i Trump an dohning hmuh peng cu celhpiak a si lo ngai. An dohning le an huatning tilian a ngan kho tuk. A chungkhar nih celh ding zong a si lo; Trump ca zong ah celh ding a si lo.\nRak thla kho hna seh law kedan le pahnat hnawhnak puanchia tluk hmanh ah an chia lai lo. President min le a tuanbia cu a um bal lo bantukin an hloh dih cikcek lai. Indian pa prophet an timi pa hna nih cun “Trump hi hmuh lo naak ahcun a tuar tuk ko. Pathian sinah thla a cam lengmang” a ti.A sullam cu lenglei mipi mit hmuh ahcun a zei poi lo nain a chung cun a rak tuar bak ve ko ti a lang.\nRussia hoax in an tei ti lo hnu cun tluang tein a rian a tuan cang lai tiah kan ruah. Media pawl zong an lihchim le an hrokhrol vialte mual a pho cang i ningzah seiku khat he an daideuh cang lai kan ti lioah Russia hoax tilian naak in a let in a rak ngan deuh chinchinmi lih le hrokhrol fa an rak pawi than rih. Mah tluk tiangtiang in rian an rak tuan than lai ti hi aho hmanh nih kan ruat lo.\nTrump cozah zong nih an ruat lai lo. Kan rak ruahmi tu cu mail in vote thlak cu lih le hrokhrolnak a tam lai ti hi a rak si. House speaker Nancy Pelosi nih a chuah pi ah khan Trump nih fak tuk in a duh lo naak zong a rak langhter. Virus ruang le a dangdang ruang ah a lan thai. Atu cun mail in vote thlak lawng si ti loin a him lo taktakmi voting software le system zong an rak luh pi chih.\nDominion voting software hi US battle ground states pawl an cawkter hna ah hin a thli in tangka in zik a nawh hna ti a si. Vote an rel lio a siah an thlak lio a siah ramdang in rak theih khawh a si. Voting system number zong hi duhning poah in third party leiin remh i thlen khawh a si. Zeitluk in dah bochan awk a that lo hi a manual hrimhrim in theih khawh a si tiah software thiam nih an chim.\nDominion software hrimhrim hi comunist ram Venezuala ram chuak a si an ti. Hrokhrol aa timmi ram poah nih an hmanmi voting system zong a si tiah Trump legal team Sidney Powell nih a chim. Zeitluk in dah an hrokhrol timi a chim hrimhrim ahcun a thihung kho tuk. States 30 hrawng nih an hman i an i cuh bikmi states pawl zong nih an an hman. A hramthok tein an rak hman ding hrimhrim si lo.\nA hmangmi states poah cu federal crime sual puh in hlat awk hrimhrim a si, a si lo hmanh ah software a cawtu officers poah cu federal crime sual khawl an hau tiah a chim chih. Hi tiang lawng si loin globalist agenda aa tlaihmi vawleicung mi rum le mi lian pawl zong an i tel hna tiah zumh an si. Hi chungah US mirum George Soros aa tel tiah an zumh. Powell nih a chim thanmi cu ‘vawleicung mirum le mi lianlian nih team fate an kan doh cuahmah lio a si, asinain kan tih naisai hna lo’ a ti.\nTrump cu “America agenda first’ a ti i golobal agenda kha a kal tak tikah vawleicung mirum, ram le bu le riantuanak tam tuk a hnursuan. Mah ruangah 2020 thimnak ah hin Trump thlaknak ah direct in a siah indirect in a siah an i tel len hna. Cucaah vote reltu minung an fir le an hrokhrolnak cu an lang thlushmah ko cang hna i tampi chim a hau ti lo. An lang thluahmah fawn ko rih lai.\nTrump legal team nih tehte tam tuk an ngei cang hna. Biahal ding a ummi tu cu Trump nih a sungh a khang lai maw ti hi a si. Atu lio Trump dirhmun cu a har taktak. Fair tein Biden nih a teimi cu si seh law ka sung tiah Biden sinah sunghkhannak a chim cang lai. Asinain a sung lo. A vote an fir i Biden kuang ah an bungpiak dih tu khi a si. Republican pa bik pakhat nih a chimmi cu ‘zeitin dah American mipi nih a vote lomi cu kan president kan ti khawh lai’? a ti.\nTrump legal team pawl zong nih “Trump nih landslide in a tei. Kan ngol naisai lai lo. Zalonnak caah Trump a vote tu American mipi sinah teinak kan chuah pi hrim lai” tiah fak ngai in an chim.A legal team zong an lung a thawng tuk. Trump nih a vun tialmi cu “ka legal team pawl nih hrokhrolnak vote le tehte an hmuh chin lengmang lioah Joe Biden nih le a ran khawh chung rang in Cozah riantuan upa pawl a au tluahmah ve.\nKan biaceihnak nih dingfel tein a kan zohpiak te ko lai tiah ka zumh. Vawlei nih a kan cuanh cuahmah ko” tiah a tweet.Tehte tam tuk an ngei cang i sunghkhan cu an tim lai lo. Thurhnomhnak ka thian lai ti lio i a mit le a hmaika ah khat thup in a vun i pong than komi vun hrial ko ding le sungh pek ding cu Trump caah a har ko lai. Hal ding a ummi cu a legal team nih teinak an chuah pi kho lai maw? An chuah pi khawh ahcun ‘thonginn ah na kal lai’ tiah Pi Clinton a rak timi kha bia lawng si ti loin a tak in a tuah cang lai maw?\nAn sungh sual ahcun Trump nih sungh a khan hau cang, nain a khaang kho lai maw? A khaan ahcun media in a siah politician in an siah hollywood leiin an siah zeitin dah Trump an hmuh lai? An dai cang lai maw? Hloh cikcekdah an duh lai? A biapi cem in, sualnak le palhnak um loin hi tluk in an rak doh i, a donghnak ni tiang ah lih le hrokhrol le fir in an dohmi hi daite in inn ah aa tin pi ko hna lai maw?Zei poah a chuah ah chuak seh tiah a fight lai maw? Thil sining cuan ko rih tuah hna u sih. Credit: Luther Tinhre\nBIACAIH BAWI NIH TRUMP TAZACUAINAK A HNON PIAK TTHAN\nUS NIH AMAK TAKTAK MI THIL A THLAH COLH RUANGMANG CANG


Salai Le Mai Tlukruannak Caah Chin Celebrities - The Chin Celebrities\nJuly 12, 2020 2 min read hleicung@gmail.com\nKan pipuchan ah nu hi pa nakin biapi deuh ah an rak chiah hna nak pakhat hnih cu a um ve nain tam deuh cu pa nakin niam deuh ah chiah le inn rian ṭuantu ca deuh lawngah hman an raksi. Asinain tuchan ahcun fimcawnnak ah nu le pa kanitluk cang tikah pa bantuk in nu nih thil an tikhawh cang.\nCucaah vawlei lei le biaknak lei ah a lam kip in hmunhma kaupi an ngeihawk a si cang. “Nu an si caah” ti hi a um awk a siti lo. An thiamnaknih a tlinh le tlinh lo tu kha nu he pa he kan zoh hna deuhawk a si cang. Cun innchungkhar ah kutke in icawnpiak loin hmurka tuin kan icawnpiak deuhawk a si.\nAmahbelte nu le pa tlukruannak hi a biapittluk in nu hnanih a hmanzia thiam zong hi a biapituk ve. A donnghnak ah chim ka duhmi cu pipuchan in tuchantiang ah tampi aa thlengmi a um cang I hmailei ahcun atuitlukruangtein a um mi mino hnanih an kan hruaite lai caah kan ram zong a ṭha deuh te lai i nu le pa hi kan irual kho te ko lai tiah ka zumh. Asinain a tulio bel ahcun 40-60% hrawng lawng kan si khorih ko rua.\nThe Chin Celebrities Mai Le Salai List Pawl


Iang Len Sung Singer Dirhmun In Chin Miphun Acawisangtu +video -\nIang Len Sung Singer Dirhmun In Chin Miphun Acawisangtu +video\nJuly 10, 2020 hleicung@gmail.com Leave a comment\nPathian aa bochan ngai ngai mi asi ti hi a caa tial mi le a page zoh ahhin theih kho asi. Atang lei ahhin a ma nih a tial mi te asi.vun rel ve ulaw thazang vun I lak ve usih cun a page zongah like share le follow tuah paik hna usih.\nHi vawlei ah hin zeinih dah lawmhnak an pek tawn lawmnak ni ah na ruahmi cu zeidah a si tiah van ruat hmanh van ruah deuh deuh ahcun kan nun lawmhnak siloin cikkhat te kan nun nuamh nak hi kan rak i thim tawn. Aw aw aw zeihmanh a rak silo nuannak nih hin cun caan sau a rak deih lo.\nHi vawlei nih an pek khawh mi hi cu cikkhat te nuamhnak lawng a si sihmanhsehlaw Jesuh Khrih nih cun zungzal lawmhnak pek an kamh. Si-ah cun biahal nak ummi cu himnak tlamtling tah na ngei cang maw tihi a si. Bia chim thiam a hau lo i bia thuk chim thiam zong a hau fawn lo.\nThil sining hmaan te’n le dik tein chim law cucu na ca le midang caah a sunglawi bikmi a si. Ka page Iike pe rih lo mi le Follow tuah rih lo mi nih Like & Follow rak ka tuah piak dingin kan sawm hna.. Tha zaang nan ka pek nak cungah kaalawm. Pathian thluachuah nan cung phan cio hram seh tiin a bia dong ter ve.\nThet Mon Myint Academy winner Chin Min ahcun Mai Zung Cer Mawi\nSalai Sun Ceu Hi The First Celebrity Asi Caah A Tuanbia Tawi +Video


Tidim ah pastor nupa Coronavirus an kai nak kong le Tadimpa nu nih an ka erh saw ko, an ka erh nak a kan zawt phah lai tiah a tinak kong\nTidim ah pastor nupa Coronavirus an kai nak kong le Tadimpa nu nih an ka erh saw ko, an ka erh nak a kan zawt phah lai tiah a tinak kong. Mah thawngpang hi Rechard nih a ttial mi a si caah atu lio kan Chinram chungah buainak kan ton lio mi kongah thawngpang a thar bik mi a si caah mipi rel khaw ding in kan vun thla tthan mi a si.\nKa catial mihi Keimah nih khua mi ka in ka theih i katialmi si caah coment napek ah cun i ral ring deuh. Covid-19zawt nak an kai tikah zei bantuk phunin an um ticu kei mah nak in na theih deuh lai.\nKaptel khua i covid-19 kai hma sa bik hi that lei a panh ko caah ni 10 kan hngak rih lai i zeiti a um hlei loah cun sizung in kan chuah cang lai tiah kaptel khua cu thawng an thanh hna i ni 8 atlin ah khin mizawpa i a nu chek nak an tuah i zawtnak na kaive tiah an hruai ve. cu hnu ah rawl apetu tidim um mi anmah chung khat asimi akai than cu hnuah an postor te nupa an kai ve. pastor te nupa hi zunthlum zawt nak nei cia mi an si.\nMi zawpa i a nu cu a nau nu nih phon an chonh i zeiti hmanh in kan um lo kan dam tuk ko sii zawng zei hmanh ankan pelo an kan erh sawh ko tiah ati.an kan erh nak ah a kan zawt phah lai tiah ati. Covid-19 zawt nak hrik nih rian atuan bak lo sii zawng zeihmanh an kan pe lo an ti ko nain.Bawipa nih sunparnak coseh. Ral ringten um rih ko hna usih. Careltu nan dihlak cungah kaa lawm- Rechard\nBe the first to comment on "Tidim ah pastor nupa Coronavirus an kai nak kong le Tadimpa nu nih an ka erh saw ko, an ka erh nak a kan zawt phah lai tiah a tinak kong"


A HNU BIK DONALD TRUMP LE BIDEN DEBATE AN TUAHNAK AH AN CHIMMI – The Chinlung Post\nOctober 23, 2020 admin World News 0\nTrump & Biden Final Debate Point Zeimawzat. Tu zan an debate cu zoh a nuam ngai. A voikhat lio naak in tu tan cu President Trump a ti tha. Biden zong a tha ve nain a voikhat lio naak in a lei aa khukkhak deuh ngai.Moderator nu hi Democrat a si i, a hramthok hrawng cu a tha ngai nain a lai hrawng in cun a color chuak pah.Trump biachim a tan lengmang. Biden cu voikhat hmanh a tan lo; Biden chim nolh a time poah cun a onpiak lengmang. A caan ahcun biahalnak thar a vun tuah i Biden lawng a hal i Trump lehter loin lanh tak a timh tawn.\nTrump nih a hal hnu lawngah a chimter than lengmang. Theih khawh ngai a si.Bia a halmi hna a tam. An bia lehmi hna zoh tikah Trump nih a tei ngaingai.Tuzan cu ahodah American mipi caa riantuantu taktak a si timi a vun lang.Atu lioah a lar ngaimi Joe Biden fapa i Ukraine le Taluk i rian a tuannak kong a hal. Joe Biden nih cun lih a si a ti than, Hunter computer an hmuhmi zong hi Russia kut a si tiah nawnnok a timh than. Trump nih a duh lo kho tuk.\nTaluk in tangka tam tuk na hmuh ve ko tiah Biden nih a tuk ve nain Trump nih aa leh tha lo. 2013-15 lio thil a si. President ka tuan hlan a si a ti. Ka ngol diam cang tiah a leh. A voikhatnak ah khan Virus ruangah US khar than le khar than lo kong hal an rak si. Trump nih cun sianginn zong an kai lai; restaurant le business vialte kan on lai a ti. Kan sunghmi a tam pinah nunnak a rawk tuk a rak ti.\nBiden nih cun US khar than ding in a rak chim. Trump nih ‘na khar lai maw?’ tiah a rak hal than i, ‘yes” a rak ti. Asinain Joe Biden nih cun kan khar lai ka ti lo tiah tu zan aa pheh than. Miphun thleidannak kong a hal than hna. Biden nih miphun thleidannak ngei bik na si. Hi vialte kan tonmi buainak hi nangmah ruangah an si a ti. Trump nih miphun thleidannak ka ngeih lei ngeih lo cu tiah Asian, minak le miphun dang hna caah rian a sermi a vun chim.\nInn Raang ah miphun dang he tonnak an ngeihnak le tangka in a bawmhnak hna vialte a chim. Kum 8 chungah zei hmanh tuahmi nan ngei lo tiah Obama le a kawi pa cu a phomh hna. Election kongah naite zong Proud Boys (Trump tanhtu or vun raang kal sual pawl) min in Taluk, Russia le Iran nih vote thlatu pawl sinah thihpheihnak le hrocernak ca an kuat hna ti a si. Lam dang zong in an i hrolh len than ti an theih.\nBiden nih Russia cungah na nem tuk tiah Trump a ti. Keimah naak in Russsia cungah a hrang deuhmi an um lai lo. Dan ka tatmi tluk in a hohmanh nih dan nan tat hna lo; NATO ka thawntermi zong hi Russia tlaihhipnak caah a si tiah a leh. A sau i, lanh tak ko cang u sih law, a donghnak ah a halmi hna cu President tling u law an vote duh lomi hna sinah zeidah nan chim lai tiah a hal.\nKahin Joe cu politically correct tein biachim a thiam ngai. Rualrem tein kaarhlaang ti ding in ka sawm hna lai; party pakhat president lawng ka si lai lo; American mipi president ka si lai a ti. Trump nih cun politically correct ngaiin a chim lo. American mipi caah zeitluk in dah rian a tuan khah a langhter. A donghnak a chimmi cu ‘hlawhtlinnak nih a kan fonh than te ko lai’ (success will unite us) a ti.\nHi catlang te nih hin president a tuan hnawh chan a langhter ngai tiah ka ruah. North Korea kong in, climate kong in health care in mipem kong in issue tam ngai a hal hna. Biden nih million in illegal mipem kan ngeihmi hna hi miphun sinak ka pek hna lai a timi nih an lung a lawmhter ve hna lai. Credit: Luther Tinhre


Khah Nu Le Pa Hna Nan Fa Le An I Tel Sual Maw Kum 18 Hngak Chia Si Rih Mi Nih A Hawi Le 14 Hna Cu A Thah Dih Hna Cu Lawng Si Lo In – Chintanbo\nMay 24, 2022 admin WORLD NEWS 0\nLai mi tampi an umnak USA Texas Elemantary School ah kum 18 sianghakchia pa pakhat nih sianghakchia minung 14 le an saya pakhat a kah thah hna tiah theih asi.\nNghakchia minung 14 le an saya pakhat a kah thah hna lengah minung 10 hrawng hliamhma an pu i emergency in siizung ah an tlikpi colh hna tiah theih asi.\nNghakchia kap thah tu pa min cu Salvador Ramos a si. A mah hi kum 18 lawng a si i, Uvalde Hight School ah sianginn kai lio mi a si. Hi sianghakchia nih hin sianghakchia pawl a kah hna hlan ah hin grandmother a kap thih hmaisa tiah theih a si.\nSalvador Ramos an tihmi pa cu Texas palek nih thi lak ah kah ve tiah theih a si. Hi misual pa kut cungah hin Rifle pakhat le handgun pakhat palek nih an tlaih fawn.\nVawleicung ram nuam le ram ttha kan tihmi US pi hmanh khi hnangam nak tling a rak um hlei lo. Thawngpang chia longte in a khat thiam ko ee. A tangah hin a video ka thil chih rak zoh ve.\nThawng dang, May 24,2022 Cacawn nihnihni (Tuesday) ahkhan Lunglei District, Chawngte (C) ah tualthahnaak/lainawnnaak faak a chuak tiah report social media ah kan hmuh. Hi bantuk in Chawngte khua ah naamte hmang in i thah nawn naak a chuah i Nizaan zaanlei sang suimilam 5:00PM hrawng ahkhan a si i naamte sawh a tong mi Pi (Rajive Chakma) kum 38 mi cu a hliam tuar loin a sawh naak hmun ahhin a nunnaak a liam cawlh tiah theih a si.\nLainawng tu, mi a that tu pa hi a min cu (Sonu Chakma) kum 24 upa mi a si.Hi bantuk in thih naak, ngaihchiatnaak an ton ning cu Chawngte (C) Branch YMA Secretary nihcun hi tihin social media ah a taarlangh. Lunglei District Chawngte khua hi a inn zat ciah cu kan thei fianglo nain khuapi ngai pakhat a si ve.\nChawngte C khua ah hin 75% hi cu Chakma miphun deuh hi an si hna i tutan i vaanchiatnaak a tong mi chungkhar hna le mi a that tu hna hi Chakma miphun an si ve ve tiah theih a si.Sonu Chakma ku 24 tlangval hi pum tlamtling tuk lo mi le a thluak lei ah harsatnaak,buainaak a ngei mi a si i cu hlaan zongah hin midang zeimawzat zong ku a thlaak bal cang hna.\nCu ti cun hi kan naupa Sonu chakma kum 24 mi cu a thluak a tlamtlin lo hlei ah midang cungah kut thlaak nih hin a lem tuk cang i tutan zongah kan i ruahlo piin hriamnaam i ken in Rajive Chakma kum 38 upa mi a thah hi a si tiah theih a si. Mi a that tu Sonu chakma kum 24 tlangval hi nizaan May 24,2022 cacawn nihnihni (Tuesday) zaanlei sang ahkhan an innchung ah hin buainaak a siam i a hringtu a nu zong a kut ah naamte in a ah manh.\nA mah hi zu ding sa ei zong a si lo i nizaan zongah hin zei rit naak hmanh a tong lo nain a mah hi thluak lei ah tlamtling lo mi a si caah hi bantuk in a tuah mi thil hi a mah nih thah hrim hrim a duh ruang zong ah si loin a thluak ah buainaak a um caah a thah hi a si lai tiah an zumh ning a si.\nCu ti an innchung ah buainaak siam in hriamnaam i ken in a chungle cu kut a thlaak hna i naamte ai ken ruangah hin a chungle nihcun leng ah an zaam taak i a si nain Sonu Chakma nih hin a chungle inn leng ah an chuah hnu ah cun an hnu lei in a dawi ve cawlh hna i Hriamnaam ai ken caah innpa chakthlang le khuami hna zong nih an tlaai ngam loh.\nHi lio ahhin Pi Rajive Chakma kum 38 mi hi zei thei loin Sonu chakma lei panh in a rak raa i Sonu Chakma nih hin a hmuh hmasa mi le a pawngkam ah a um mi poh a ho ho si ti loin naamte hin sawh a timh cuahmah hna lio ah hin Pi Rajive chakma cu sonu pawngkam kiangkap hrawng hrang hi a rak phaan ve.\nZeihmanh thei loin Pi Rajive cu ai relh lo kar ah Sonu Chakma nih cun naamte cun a sawh i a hngawng le a ttangon le a paw ah voithum/hmunthum bak ah a sawh caah A sawh mi Pi Rajive chakma kum 38 cu a hmun ah hliam tuar loin a nunnaak a liam cawlh tiah theih a si. Sonu chakma kum 24 tlangval cu Police nih an rak laak cawlh i thonginn ah an chiah chung tiah theih a si.


Vice President Henry Van Thio cu pastor pakhat nih Coronavirus a chonh lai tiah zum a si caah V-President chungkhar cu\nVice President Henry le pastor pakhat hi Feb 9 ah khan hman an rak i thla tiah theih a si. Cu pin ah ramchungah Coronavirus an hmuh hi march 23 khan ai thawk. Cun Pin ah Febuary 9 hnuah Vice President le pastor te phu hi an i tong ti lo tiah U zawh Htay nih a chimchap.\nAsinain mipi thinphan nak nih social media a hun cul tikhah Vice President ruuninn luhchuahnak kong he pehtlai in Guideline tha tein zulh a si lai tiah UZaw Htay nih a chim. Ref- CBN\nBe the first to comment on "Vice President Henry Van Thio cu pastor pakhat nih Coronavirus a chonh lai tiah zum a si caah V-President chungkhar cu"


Min Aung Hliang nih a thli tein tuahmi meeting cazin (record) a thang – THE CHINLAND POST\nMin Aung Hliang nih a thli tein tuahmi meeting cazin (record) a thang\nThe Chinland Post | 2022 March 20 – Min Aung Hliang hruainak in February 14 Naypitaw ah a thli tein tuahmi meeting biaruahnak cazin (record) a leng ah a than caah Sagaing ramṭhen i General Administration Department in riansang a tlaitu pakhat tlaih a tong tiah theih a si.\nFebruary 13 ah Min Aung Hliang nih hruaimi a thlithup meeting cazin (record) pawl cu Yangon Khit Thit nih February 25 ah cazin vialte cu a langhter caah Yangon ramṭhen cozah, E-government rianṭuantu pawl, Sagaing ramṭhen, Magway ramṭhen le Naypyidaw SAC zung i rianṭuantu cheukhat cu zarhkhat leng zohfelnak an tuah hna, Sagaing ramṭhen General Administration Department in riansang tlaitu pakhat an tlaih tiah theih a si.\n“Min Aung Hliang le Chairman of the Regional Council meeting cazin cu Khit Thit ah nan kuat caah line cungah a rak lang tiah Sagaing ramṭhen General Administration officer pakhat an tlaih” tiah Sagaing ramṭhen riansang tlaitu pakhat nih a chim.\nCun, January 25 Naypyidaw ah daitein duhlo-langhternak (silent strike) kham ding ah Minister of Home Affairs Soe Htut nih a fialnak hna aww (audio file) cu Yangon Khit Thit thawngzamh sin ah a than ca zong ah meeting a kaimi Deputy Minister in a tang bik zung kip rianṭuantu vialte zohfelnak, Phone zohfelnak tiang ralkap nih an tuah.\n“Minister nih zeiruangdah kan fialnak hna aww (audio file) a leng ah nan than ter tiah a kan hrocer. Cabuai cung catlap vialte zong a hlonh dih. Mah tiangtiang hi zeiruangdah a leng ah nan chuahter tiah a thinhung tuk. A him ti lo hih tiah an kan ngir dih” tiah Naypyidaw thawngzamh nih an langhter.\nMinister of Home Affairs Soe Htut i a aww (audio record) cu March 14 ah Yangon Khit Thit nih mipi sin ah a langhter.\nMeeting cazin vialte, raltuknak lei kong he pehtlai thil sining pawl a thannak kong he pehtlai in ṭha tein tawlrel ding, meeting room chungah hohmanh phone telh in electronic thliri pawl i put lo ding, Yangon Khit Thit thawngzamh sin ah SAC thiltuahmi pawl a than lengmang mi kong kherhhlai ding le Yangon Khit Thit thawngzamh cu tlaih le a ziizut ding tiah Minister of Home Affairs Soe Htut nih nawl a chuah.\nCulawng siloin, thonghra ca le thongnga ca a deu pawl kong cu Yangon Khit Thit nih min langhter a duh lomi Central Bank riansang tlaitu pakhat charhchan in an langhter caah Central Bank nih a ziizut ding in Minister of Home Affairs cu ca a kuat tiah theih a si.\nRef: Khit Thit Media\nPrevious Sianginn kharnak kong ah Ralkap Minister alnak ca pekmi KNU nih a cohlang lo\nNext Kum tling lo hngakchia 1,000 leng ralkap an ṭuan


Hakha Hi Khualipi Sinak In Thial A Hau Te Men Lai By Salai KB Thawng – TCN\nHakha Hi Khualipi Sinak In Thial A Hau Te Men Lai By Salai KB Thawng\nHome / HOME / Hakha Hi Khualipi Sinak In Thial A Hau Te Men Lai By Salai KB Thawng\nJanuary 30, 2019 Today0 commentsHOME\nHi kong he pehtlai in Parthlam nih a rak tial bal cang. Kei ka tial duh mi cu phundangte a si ve. Hi cabia ka tial tik ah a ka huatu ding nan tam ngaingai lai. Nan ka soisel ding le ka cung ah nan thinhun ding zong ka hngalhcia ko nain, aa suum kho phun ka si ve lo, ka hun tial duahmah ko hih!\nBiahalnak in thawk hmasa ka duh. Hakha khualipi sinak in thial a hau te lai maw? Aho ruang ah dah thial a hauh te lai? Cozah ruang ah maw, mizapi kanmah ruang ah dah ti hi biahal cio kan duh hna. Keimah nih aphi kaa chuah ve ning ahcun, Cozah zong nih ningcang in rian an tuan dih kho lo i mizapi zong kan mawh ve thiamthiam. Kan pahnih in kan palh ko, tiah ka ruah.\nChin Ramkulh Hluttaw Chairman nih a chim lengmang mi cu, “Hakha cu Chin Ramkulh khualipi a si. Ramkulh le Ramthen hna lak ah sifak bik kan si. Kan thancho khawh nakding cu Hakha ah hin minung sing khat tal kan um a hau. Cucaah, vawlei le hmun kauh kan timh peng mi hi a si,” tiah a chim lengmang.\nCozah thar a kai hnu ah rian kau ngaingai in an i hmaithlak. Mizoram, Malaysia le ram dangdang in Chinram kir a duh mi ca ah vawlei le hmun pek ding, an hun ti lecangka vawlei man le inn hlan man van a tawng. Ziah cu hlan vialte kan pupa ram hi zeipipa ah kan ruah theng tung lo. Ralzaam dirhmun in mipeem sathlai pawl kirter ding le hmun pek ding ti lecangka i ka pupa vawlei e, cu e kha e, tiah a hlirh in kan i hlirh hnga. Cucu maw, Laimi cu thlachiat ruat mi kan si e, kan ti ngam rih. Kan hmurka cun, ram le hmun hi kan sianlo a si lo, tiah kan chim lengmang nain vawlei man a kai tik ah sipuazi mit lawngte kan au. A fawinak in chim ahcun kan siang taktak lo ti khi a si ko.\nKapkhatlei ah Cozah a palh ve. Ziah, ka vawlei a si, ka pupa ram a si, an ti ko mi kha vawlei cu Cozah vawlei a si ti riangmang in duhpoh in tawnhnawl ve zong cu upadi he aa tlak hnga maw? Ziah, vawlei ngei pawl an duhning hal hmasa awk a si lo maw? Khah, Hakha cu Chin Ramkulh khualipi dafawh a si. Inn kan karh i milu kan karh a herh hih! Nan vawlei hi kan hman a hau.\nTahchunhnak ah, acre 5 a ngei mi nih zatceo cu nan kan pek i kan hman a hau. Khualipi a thancho nakding le sifak santlailo, inn hlang le inn ngei lo zong inn le hmun ngei ve hna seh! Kan ram thatlo ruang le a him lo ruang ah hmun dangdang ah a tlizaam mi hna kir a duh mi zong kir ve hna ngat seh! Hakha hi atu nakin kan sersiam lai i Myanmar ram Ramthen le Ramkulh hna lak ah sifak bik zong si ti hlah usih! Nan vawlei hi miphun zawnruahnak he hmang ko usih, tiah Chin Ramkulh Cozah nih a si khawh chung in pupa vawlei ngei pawl kha a hrihhawh hna i, an lungtlin ding in a rak zuam hmasa awk a si. Nihin tu ah cun sual khat nih sual zakuai an ti bang, vawleipi kan hninh cang.\nAtu kan dirhmun ning hin cun hmun dangdang in kir a duh mi le Hakha khua ah khuasak a duh mi zong kan ning a zak ngai men lai. Vawlei ngei pawl nih kan in sianh ko hna, ti hmanh hna sehlaw umhmun khuar le khuasak a har ngai kho mi thil a si cang. Ningzak kan si cang. Cucu, aho ruang ah ti a fiang kho ti lo. Cozah maw nan si, ram ngei pawl dik nan si cu mahle ruahning cio in puh nan si ko lai.\nCozah nih ningcang tein nan tawlrel lo ruang maw a si, ram ngei pawl nih nan sian ikpak lo ruang maw a si, kan hngal kho ti lo. Kum 4 chung a buai cang i aphi a chuak kho rih lo. Aphi a chuak kho ti lai ka zum lo. A buai peng ko rua lai hih! Hakha ah innlo karh le milu karh kan duh mi, ram le miphun sersiam kan saduhthah cio mi zong thei a tlai kho taktak ti bal lai lo. Kum zeizat tiang dik a buai rih hnga mu.\nA donghnak biane ah, innlo le minung kan karh khawh ti vekvek lo ah, pupa ram le vawlei kong ah a buai bal lo mi Chin Ramkulh khuapi dangdang ah Hakha Khualipi hi khualipi sinak in thial ding a si cang ko lo hme maw? ###\nSalai KB Thawng ( The Hakha Post )\n← Aung Myint Thang Nih “Laimi Ngeihchia Kan Si” Tiah A Chim Lai/Chin Media nih kan hrial deuhding →


Ralzaam sinak (refugee status) sok tikah bawmchantu a simi | The Chin Express\nRalzaam sinak (refugee status) sok tikah bawmchantu a simi\nCucaah ralzaam sinak kan sok tikah a kan bawmchantu ding pakhat khat kha kan neih hrimhrim a herh. Cu bantuk bawmchantu cu zeidah asi kho tiah cun:\n3. Nuhrin Covo bu ( Human Rights groups) cachuah\n4. Activist, biaknak bu, ramkhel bu pakhat khat nih ca an tialmi le chuahmi\nA tu lio kan ram ah cangmi thil ( a hlei in Laitlang ah a cangmi) pawl kha tha tein khawmhsuat i zuam. Zumhawktlak media ngan (Chinland Post tibantuk) nih Laitlang thil a cangmi kong an tialmi kha i chiah. Chin Human Rights Organization (CHRO) tibantuk nih ca an chuahmi kha laak khawh i zuam. Inn le lo hrawhmi le khanghmi hmanthlak pawl kha i chiah hna. News (media: BBC, VOA, RFA, DVB tibantuk) nih an tial, an chimmi kha screenshot or record tuah khawh i zuam. Card chuh cangmi zong nih mah sining he aa pehtlaimi tehte (evidence) asi ah ahcun case onpiak than khawhnak ding ah UN zung (RSD Unit) ah email in kuat khawh peng asi. RSD interview tuah rih lomi zong nih interview tikah mahbantuk kan i chiahmi tete kha kan piah (langhter) khawh ahcun bawmchantu an si kho.\nCaṭialtu: Ceumi Lian (Chin Refugee Commiittee – CRC Malaysia)\nCeumi Lian nih Australia i laknak kong a chimmi a tang video ah zoh khawh asi.\nHmasa thawngpangChin Ralzam Australia Perth Khua an Phan Than Cang Lai\nHnu thawngpangKawl Ralkap nih fa ngeika Chin nu a vapa hmai ah an tlaihhrem


US Election Phichuak le A sung thluahmah mi Trump Vote relter ding taza cuainak hna… – Onlinenungak\nUS Election Phichuak le A sung thluahmah mi Trump Vote relter ding taza cuainak hna…\nlo hlat dingin Attorneys pawl kha dothlatnak nalw cu nihin ah khan a pek hna. Cun vote thlakmi zohfeltu bawi ah thiahmi kha a rian a phuah thulh. William Barr hi Party lei ttan in rian a tuan sual ah cun, aningcanglomi a tuah mi asi. Nihin ah news kip ah mah hi a chuak. Nain, a tuah khawh cemmi cu dothlatnak committee ser i a phichuah hngah lawng kha asi.


Kalay Dirhmun Cu Thinphang Taktak Si Cang. Chinram Ca Zongah A Him Ti Lo – Chin World News Evening\nNovember 16, 2020 Salai Van Chin News\nChinram ca zong ah atu dirhmun cun nikhat hnu nikhat in a him chin lengmang ti lo ti khawh si cang. A ruang cu vawleipi nih a buaipi mi pulrai zawtnak “Covid-19” ruangah hin si. Coronavirus zawtnak cu kan hnu kum December thla dongh lai te ah China ram in ai thawk mi a si i, atu ahcun vawleicung ah buaipi bikmi le ttih bikmi zawtnak ah aa cang. Atu ah minung ting tampi nih zawtnak an ngei i, tampi nunnak a liam cang.\nHi zawtnak cu tlawmpal a vun i ning deuh tiah daithlang i an um sual bak ahcun ruahlo piin mittthep kar ah zawtnak a hung karh tthan lengmang. Kawlram zong tlawmpal a hung reh deuh tiah zeimawzat mipi tonpumhnak an on nain second Covid-19 a karh than caah siangin zong an on mi an khar ter tthan hna.\nNizan Nov 15.2020 ah khan kan Laimi/Chinmi khua bantuk ah ruah mi Kalay ah Covid-19 zawtnak thar minung 11 an hmuh chap hna tiah IPRD Kalay nih thawngthanhnak an tuah. Kalay ah Covid-19 zawtnak in a zawmi minung pathum cu nizan ah khan damnak an hmuh ve caah sizung in an lawiter hna tiah theih a si.\nKalay ahhin Covid-19 zawtnak ngeimi dihlak hi minung 40 an si tiah IPRD Kalay nih an an langhter. Nihin tiangah Kalay khua chung ah Covid-19 zawtnak an hmuh mi dihlak hi minung 141 an si. Mah chung ah minung 4 nih damnak an hmuh cang i, a dang test result tuah lio mi hi minung 51 an um tiah theih a si. Laaknak: IPRD Kalay\nKhah! President Trump Nih Pennsylvania Ah Thildang A Tuah Than Cang


Thawngtha bak: Chinmi 56 nih luatnak an hmuh. Mah bantuk thawngtha hi cu an caah cung a um ti lai lo – Thechinlungnews\nThawngtha bak: Chinmi 56 nih luatnak an hmuh. Mah bantuk thawngtha hi cu an caah cung a um ti lai lo\nMyanmar ram President U Win Myint nih Kawl Kum Thar philhlonak le lunglawmhnak langhter can ah thongtla minung 24,896 a luatter mi hna lak ah Chinmi minung 56 an i tel, tiah tuanvo ngeitu hna sin in April 17 zaanlei suimilaam 4:30 ah kan theih. Kalaymyo thonginn in a luat mi hna hi, Hakha in 2, Thantlang in 3, Falam in 3, Tedim in 9, Tonzaang in 10, Rih Khawdar in 3 le Khaikam in 1, an dihlak 31 an si, tiah kan theih.\n“Chin Ramkulh Cozah nih motor 3 kan tuaktanpiak hna i April 17 zingka suimilaam 10:00 ah Kalaymyo lei ah motor cu a dongtu hna ding ah kan thlah cang. Kalay thonginn in anmah le an khua cio an phanh tiang thlah an si lai. A herh mi tirawl le a dangdang zong Cozah nih kan tuaktanpiak hna. Hi kong ah Penkomh-uk le Peng-uk lutlai hna, Palek, La-Wa-Ka, Ngandamnak, Meithat le Sipin tibantuk nih felfai tein an tawlrel hna. Tutan ah a luat mi hna hi an min cazin belte a fiang rih lo,” tiah Chin Ramkulh Cozah Lamsuul le Pehtlaihnak Minister Pu Sui Thio nih a chim.\nHi kong ah Chin Ramkulh Cozah Chimphuannak Nawlngeitu Sipin le Electric Minister Pu Soe Htet siseh, Social Affairs Minister Pu Pau Lun Min Thang siseh, kan chawnh hna nain khual an tlawn lio a si ca ah thawngfiang an hngal ve rih lo.\nChin Ramkulh Pehtlaihnak Zung Lutlai Pu Kham Lian Sum nih, “A luat mi hi an dihlak ah minung 56 an si ko. Asinain, Kalaymyo thonginn in a luat mi hi minung 31 lawng an si i a dang minung 25 tu hi khoika thonginn in a luat mi an si kan fiang kho rih lo,” tiah a chim.\nPresident U Win Myint nih thonginn in a luatter mi hna hi minung 24,896 an si i, cu chung ah ramdangmi minung 87 zong an i tel. Chinmi chung in minung 56 an i tel. Minung 31 hi Kalaymyo thonginn in a si i Chin Ramkulh Cozah tawlrelnak in motor pathum in an va don hna lio a si. A dang minung 25 hi khoika thonginn in an luat ti hngalh a si rih lo.\nBe the first to comment on "Thawngtha bak: Chinmi 56 nih luatnak an hmuh. Mah bantuk thawngtha hi cu an caah cung a um ti lai lo"


A Pa Ruak A Selfie Pi Caah A Ruah lo Tuk mi A Tong i A Ran nak In A Delete Than Zok Zok – Onlinenungak\nA Pa Ruak A Selfie Pi Caah A Ruah lo Tuk mi A Tong i A Ran nak In A Delete Than Zok Zok\nRussia ram i hlasakthiam le Model minthang pakhat asi mi nu nih a pa ruak cu background ah hmangin aa selfie caah mi tampi nih an soisel ngai ngai .Mi tampi nih an chungkhar a thimi an ruak cu hman an i thlakpi cio tawn ko nain zeiruang ah dah hi nu theng hi soisel a ton ti mi cu a sullam a um ve.\nA pa hi sizung ah a thimi a si i innlei zong ah an lawipi rih lo i sizung ihkhun cung ah an it ter rihmi a si . Model nu nih cun sizung itkhun cung i an it ter rih mi a pa ruak cu a phone in aa selfie pi i ngeihchia ngai le lungkuai ngai zongin a mithmai ah a lang lo i style thoh phun in a phur a tuah pah i a thimi a pa ruak cu aa selfie p.\nCu a pa ruak hman aa thlakpi mi cu online ah a thlah i “Ka pa aw thadam tein i din cang mu” tiah ca zong a tial chih i a ngeih a chiami le a tap mi emoiji pawl zong a chiah chih hna.\nOnline i a tar mi a pa ruak aa selfi pi mi cu minutes tlawmpal te chung ah mi tampi nih an rak hmuh. Zei ca tiah a mah hi milar Model le singer pakhat a si ve tik ah a mah pumpak hmani facebook zong mi tampi nih an rak follow ve mi a si i a pa ruak aa selfi pimi i a muihmai le a hmurtuah ning cu an hmuh tik ah thinlung a ngei hnga maw lo maw ? pa le thih hna i cu bantuk in hmur tuah i selfie pi ngam cu mihrut nu tiah mi tampi nih an rak comment thluahmah caah a ningzak tuk i a hmanthlak post mi cu a ran nak in a delete than colh.\nMi thinlung ah a rak lar ngaimi a si ko nain a pa thih nak i aa selfie pimi ruang ahb mi vialte soisel le minchiat a tong phah . Lar nak le minthan nak te hna hi hruh nak pakhat te nih kan chanchung a khuhkhawh dih than mi a si ti a fianter tu ngai ngai a si ve. Source : Dailymail


Zei ruang ah Chin Miphun Ni tuah aherh? (By Victor Khen Sang)\nVuleicung miphun puitling (Nationality) pakhat dirhmun in adirmi hmanh ah hin Miphun Ni (National Day) angei lomi an tam ngai lio ah Chin miphun cu Miphun Ni @ National Day tling tein angeimi kan simi hi sunsak awk le runven zungzal dingmi kan rian (national duty) zong asi hrimhrim mi asi.\nAtawinak incun Chin miphun hi Mirang (British Colonialist) pawl nih Chinram an vun tuknak kong hi aphunphun in țial ding kong aum lai nain abik incun British cu an ukmi ram kauhter (Colony) ser atim mi an si caah ramkip atuk hna i Kawlram zong atuk i atei dih kum 1885 hnu incun nelrawn lei in Burma, Bangladesh le India karlak ah Rakhine le Bangladesh kar khin umkalnak lam hi tilam pin ah tlanglam ser an rak i zuam, aum cia lam zong an kauh chap hna. Cuticun Mirang colony tang ah cu hna ramthum pawl cu ramkhat bantuk in luh-chuah le umkal asi. Cu hnu in tlangcung lam lei umkalnak caah Northeast India lei luhnak lam um kho ding ah Chinram khi vun pal in lamser an duh tikah Chinram ramuk bawi pawl kha ca in an pek hmasa hna i ramuk bawi pawl nih Chinram chung ah Mirang luh kha an duh lo caah ral in ituknak arak chuak.\n(NOTE: Atulio vuleicung ahnin dihtu Rohinghya kong ah amah pumpak hrim in Rohingya pawl umnak hmun ah ava kalmi Canadian Special Envoy Mr. Bob Rae nih naite ah Bob Rae Report ațialmi ahcun Mirang nih hin hi Rohingya pawl buainak ah hin kan rak ipalhnak aum ve, cucu British East India Company kan ser lio ah anmah le ram sining cio kha zoh piak loin hi ramthum karlak ah zapi duh poah luhchuaknak lam kan rak ser caah Bengali, Indian le Myanmar ti in an i cawh dih nak achuak i nihin ni ahcun ramri kong ah i el, i cuh dirhmun in buianak nganpi chung ah an um tiah ațial. Cucaah hi kong ah hin Mirang nih tuanvo lak hau (responsible) kan sinak rian ataang rih ti in ațial.) Cu nih alanghter mi Rakhine le Bangladesh kar lam kau pipi bantuk khin Chinram le Northeast India kar ah lam rak onh hna seh law miphun kan i cawh dih ve hnga i ramri set khiah kho thai ti loin kanmah le kanmah kar ah buainak thisen dai loin aluang men hnga. Miphun tlawm deuh cu angan tuk mi miphun nih luh hnawh le um hnawh ahcun tlau afawi tukmi asi. Cucu chim le țial len hau loin nihin ni ahcun zapi mithmuh asi ko.\nCuticun Mirang nih fawitein tei ding an ruah hna nain Chinram pupa hna nih khan biatak tuk in an rak dirh onh hna caah an ruah ningin asi ti lo tikah ral deih hnatlaknak ser ding tu in bialam an thlah hna. Cu bialam thlah mi ahcun; “Chinram nih ral in kan tu ti hlah uh law, nanmah ramuk bawi phung uknak ning tein nan i nan i uk ko lai i Mirang tu cu nanmah ramuk bawi hna cung in uktu bawi (authority) an si ti hngalhnak caah ngunkhuai lawng nan kan pek lai” ti asi. Cu bialam thlah mi cu ramuk bawi pawl zong an lungtlin caah Mirang uktu hna le Chinram ramuk bawi pawl cu hnatlaknak an rak tuah, Cu hnatlaknak cu Chin Hills Regulation 1896 (CHR- 1896) ti in ser arak si. Cu chan lio ahcun atu Kawlram chung ah aa fonh cangmi kan Chinram bantuk in ram puitling arak si vemi Kachinram, Shanram, Karenram, Kayahram timi zong an rak um ve. Ram pumpi ah ifonh (Union) timi hi 1947 i Shanram Panglong khua ah minthut hnu lawng khan fehter asi. Cu hlan cu mah le ram (country) cio in um khi asi ko rih ti khawh ding khin an um rih.\nChinram uknak phunghram – Chin Hills Regulation 1896 ning ahcun roco in ramuk bawi – Hereditary Chieftainship- uknak kha peh zulh asi caah bawi chung nih ramuk bawi kha an mah techin fapar le phunkhat unau chung lawng in uk rih asi. Cucu Mirang nih “Aristocracy” timi roco in uknak phung he khin aa lo ngaimi asi. Cu ticun Mirang colony tang ahcun kum 50 leng akal rih i, 1948 Kawlram luatnak ahmuh tiang ramuk bawi uknak cu Mirang kuttang ah peh asi rih nain February 1948 Falam Mipi ton pumhak (Falam Conference) ah Bawichung nih ramuk bawi sinak kha ro bantuk in anmah chung lawng ichanh mi uknak maw nan duh deuh, mipi nih thim mi uknak dah ti cu mipi thimnak in lak asi tikah mipi thimnak uk phung (Democracy) nih atei caah cucu nihin tiang kan tuanbia ah anung thaimi thlennak nganpi asi. Ram khat in ramdang ah ițhial bantuk thlennak asi.\nCucaah 1948 Falam Conference i mipi biachahnak nganpi fehter hnu incun Mirang nih rak sermi Chinram uknak phunghram – Chin Hill Regulations 1896 (CHR -1896) phunghram in khan i uk awk ațhat ti lo caah Chin Hills Regulations 1896 cu kum 52 hnu ah Chin Special Division Act 1948 (CSDA-1948) in an thlen. Mah CSDA-1948 phunghram hi 1962 tiang cu țhatein anung ti awk khi asinain ralbawi Ne Win nih 1962 ah ram uknak alaak hnucun CSDA -1948 upadi kha ralkap nih an duh poah in an thlen i nihin ni ahcun atlau ti awk khin aum cang. Mirang colony uknak adih hnu zong ah Kawlram chung minung kan vanchiat cu pakhat hnu pakhat in aa chap i Ne Win nih meithal he kum 26 chung akan uk. 1988 ah mipi dothlennak nganpi achuak i thisen tamtuk aluan hnu ah Ne Win cu dinhter khawh asinain amah Ne Win nak in asual deuh le achia deuh mi ralkap dang tu nih 1988 in ram uknak an vun tleih țhan hoi. Cu uknak cu nihin tiang anung rih. Atulio NLD cozah cu ralkap cozah kut tang ah cozah (state within state) bantuk lawng an si i an ke khat lei țem bu in an ke pakhat lawng in pumpalulh chuihhter mi dirhmun bantuk an si rih. Chim duh mi cu Kawlram uknak kong ahcun ralkap an lal rih tinak asi. Anmah ralkap chim lo aho cozah hmanh chuak hna seh law anmah duhning in ram uk awk si kho lo ding in kan ram cu 2008 phunghrampi in an hren. 2008 Phunghrampi khi cu ralkap pawl an meithal kuan chiahnak bawm “Magazine or Ammunition Storage” pakhat men khi asi ko ka ti țheo.\nMipi nih thim lo bak in parliament ah MP dirhmun in an țhut ngam ko mi le uknak phung zong an mah nawl loin nan thleng kho lo ti fawn i cucu democracy asi ko ti chinchap rih hi cu sual erlet khi an si. China nih an ram Communist hruainak in uknak caah “Thick Black Theory” timi an hman. Cu theory a awng lomi cu ram hruaitu upa an tling kho lo ti asi. Cu theory cu ‘ningzah hngalh lo le zawnruah nak um loin ruru-hranghrang in uk khawh hi hriamnam țhabik asi “shamelessness and ruthlessness as the best tool to govern” an timi khi Kawl ralkap uktu pawl nih hin an tlinter khawh ngai ngai. Mah Thick Black Theory cu Drug Dealer Gang, Organized Crime or Underworld le Mafia ahcun hman dih asi nain cozah uknak ahcun China, North Korea le Myanmar ti pawl nih an mipi cung ah an hman ko hih.\nFalam Conference lio ah tlangtlatu kan pupa hna nih hin hmailei ahcun Kawl miphun he ifonh ahcun Chin miphun cu mi tlawmte kan si caah miphun dang nganpi chung ah kan i tenh sual ahcun kan tlau kho ti hi an rak theih tuk caah Chin miphun cu Kawl kan si lo, adang tein mah ram chung te ah mah nunphung tling te he khuasami miphun kan si caah Chin Miphun Ni hi zungzal in Kawl cozah zong nih theih pi, hnatlak pi ding in parliament ah an hal hna i hnatlak pi zong an rak si. Cu zong cu kan mah Chin miphun lila hmang in siseh, Kawl hruaitu țha lo nih siseh, an hrawk hnik, an thlen hnik lengmang nain nihin tiang anun mi hi Pathian nih tlau lo ding in venmi miphun kan si caah asi lai ti hi zumh awk țha ngai asi.\nAsinain 1962 in Kawl ralkap uktu hna nih hin kan Chin miphun sinak hi an hrawk tak tak khi asi i aloh hrim in miphun ning in lotlau hna seh ti akan duh zia hi alang ngai ngai. Atu chan cu minung fimthiam nak aphunphun in akarh lio asi caah hlan bantuk in hramhram loin hloh akan timh dan kha an thlen ve cang i phundang in kan si an kan fah ter hnu ah kan sifahnak (poverty) kha caanțha ah ilak in phungki sianginn Chinram ah an hung dirh i thilțha ser bantuk in sifak deuh ngakchia kha phungki sianginn an kai ter hna i Buddhist biaknak ah an luhter hna. Mi nih soisel ahcun dawtnak in sifak kan bomh mi hna asi ti in iphetchemnak lam an ngei fawn. Cucaah tu chan Chin miphun kan ral hi hlan ahcun kan mit in hmuh mi cakei bantuk in akan seh tu si ti loin kan chung ah AIDS zawtnak rungrul bantuk in alut mi ral asi cang. Cucaah hi Kawl uktu țhalo rap nih hin akan foih ahcun an rungrul kha kan nunnak chung ah alut lai i duhsah tein ka thi te lai ti kan i theih ahau. Rul nihcun Pathian sermi Eve le Adam hmanh kha hramhram si loin nemtein “Hi thingthei nan ei ahcun na thi lai lo i nan fim lai” ti bak in ahlen hna i an ei ni in an thi colh ati bantuk khan Kawl te nih ei ding akan pekmi Buddhist sianginn le biaknak kan ei ni khin kan miphun athi te lai ti hi kan theih zungzal aherh. Cun Chin miphun nih Kawl miphun asimi paoh hi ka ral ah ruah lo hrimhrim an hau.\nKawl miphun ah hin mițha, miding an tam tuk ve. Anmah zong nih Kawl uktu țha lo hi an nunnak thisen luan bak in an doh ve ko hna. Miphun ning huat hman ti bantuk lungput kan ngeih lo lawng ah miphun puitling kan si kan ti ngam ve lai. Kan ral dawt ngam hi Pathian cawnpiaknak bia zong asi i kan ral i a ral cu kanmah kan si caah ral pahnih in sermi vulei ahcun daihnak tling (Peace) hi aman afak bik mi minung kan man “human value” cu asi. Asinain mah pumpak hakkauhnak le mi hnahchuah nak (Greed & Jealousy) ruang men ah midang ral asimi hna khi cu minung sinak man ngei lo “valueless human being” an si. Cucu vulei chiatchuah ral (evil rule) sinak in aluat lomi saltaang tu kha an si caah asi. Cucaah Kawlram mipi hi saltaang kan si lo, kan duh na loin meithal hmuah chih in akan uktu ralkap pawl tu khi saltaang tak tak cu an si.\nAdonghnak chim ka duh mi cu; Chin miphun nih mah te zalon lairelnak (Self Determination Right) kan hmuh hmasa mi le kan hman kum 1948 ah mipi thimmi hruainak uk phung kan i haam ni Chin Miphun Ni hi zungzal anun aherh i hi ni ah hin aa dawh tukmi kan laithuam phuntling le nunphung laam (traditional dances) phunphun he kan Miphun Ni cu kan conglomh zungzal awk asi. Miphun dang zong nih hi kan ni sunglawi ah hincun hawikom in kan sawm cio hna i an nunphung dawh phunphun he an hung kan lomh pi ve awk asi. Tuanbia țha nih miphun aser kho lo i miphun puitling tu nih tuanbia dik ngeih asi. (A good story will not make a nation but a nation itself is a genuine story) ti hi ka chim tawn mi cu asi. Cucaah Chin miphun ni kan tuanbia hi adikmi miphun tuanbia nung asi. Tuanbia țha nih akan țial ruang ah miphun kan si lo, Chin miphun cu miphun tling kan si ca tu ah kanmah hi tuanbia dik cu kan si. Cucaah Chin Miphun Ni upatnak he na tel caan paoh le na dirpi chung paoh khi nangmah hrimhrim kha Chin tuanbia dik na sinak na langhter asi. Ca in țialmi tuanbia sinak in vulei pi nih an mit in an hmuh mi Chin tuanbia dik si hna usih.\nLong Live Chin National Day!\nPrevious Chin State khuate (8) Kawl ralkap nih Bomb an thlak i a rawk dih\nNext Delhi Hotel kanghnak ah minung (17) an thi, Kawlram mi (3) an tlau